ZMLUVA O DIELO NA DODÁVKU SOFTVÉROVÉHO DIELA

uzatvorená v súlade so zákonom č. 343/2015 Z. z. o verejnom obstarávaní, v znení neskorších predpisov, v zmysle § 536 a nasl. zákona č. 513/1991 Zb. Obchodného zákonníka, v znení neskorších predpisov a § 65 a nasl. zákona č. 185/2015 Z. z. Autorského zákona v znení neskorších predpisov

(ďalej len „**Zmluva o dielo**“)

medzi:

Názov:

Sídlo: , Slovenská republika

IČO:

IČ DPH:

Zastúpená:

Bankové spojenie (názov banky):

Číslo účtu:

Kód banky:

IBAN/SWIFT:

(ďalej len „**Objednávateľ**“)

a

Obchodné meno:

Sídlo:

IČO:

IČ DPH:

Osoba oprávnená konať:

Registrácia: Obchodný register Okresného súdu , oddiel , vložka č.:

Bankové spojenie (názov banky):

Číslo účtu:

Kód banky:

IBAN/SWIFT:

(ďalej len „**Zhotoviteľ**“)

(Objednávateľ a Zhotoviteľ ďalej spoločne aj „**Zmluvné strany**“)

PREAMBULA

* 1. Objednávateľ na plnenie svojich zákonných úloh a riadny výkon verejnej moci potrebuje zabezpečiť vytvorenie, dodanie a implementáciu informačného systému , ktorý bude slúžiť na *[stručne popísať informačný systém a dôvod jeho potreby]* (ďalej len „**Systém“** alebo „**Dielo**“).
	2. Objednávateľ vyhlásil verejné obstarávanie prostredníctvom verejnej súťaže v zmysle § 91 ZVO na obstaranie zákazky s názvom vyhlásenú oznámením o vyhlásení verejného obstarávania uverejneným vo Vestníku verejného obstarávania č. dňa pod značkou , ktorej predmetom je realizácia Diela (ďalej len „**Verejné obstarávanie**“).
	3. Úspešným uchádzačom vo Verejnom obstarávaní sa stal Zhotoviteľ, ktorý vo svojej ponuke deklaroval záujem na splnení cieľa sledovaného Objednávateľom, a za týmto účelom má záujem predmet Verejného obstarávania zrealizovať.
	4. Zmluvné strany, vedomé si svojich záväzkov obsiahnutých v tejto Zmluve a s úmyslom byť touto Zmluvou viazané, dohodli sa na uzatvorení Zmluvy v nasledujúcom znení:
1. DEFINÍCIE POJMOV
	1. Zmluvné strany sa dohodli, že pojmy s veľkým začiatočným písmenom majú nasledovný význam:
		1. „**APV**“ je aplikačné programové vybavenie.
		2. „**Autorský zákon**“ je zákon č. 185/2015 Z. z., Autorský zákon, v znení neskorších predpisov.
		3. „**Cieľový koncept**“ je dokument špecifikovaný v bode 4.1b) tejto Zmluvy o dielo. V prípade, že Dielo je realizované v rámci projektu financovaného z Operačného programu Integrovaná infraštruktúra alebo iného operačného programu, musí Cieľový koncept spĺňať parametre **Detailnej funkčnej špecifikácie (DFŠ**) v zmysle Metodiky riadenia QAMPR.
		4. Programové vybavenie znamená počítačový program, softvér, ktorý je súčasťou plnenia tejto Zmluvy o diela a je dodaný v rámci plnenia Zhotoviteľom vrátane súvisiacej dokumentácie, implementácie a naplnenia dátami.
		5. „**Dielo**“, tiež „**Systém**“ je informačný systém , ktorého vytvorenie je predmetom tejto Zmluvy.
		6. „**Dôvernou informáciou**" akýkoľvek údaj, podklad, poznatok, dokument alebo akákoľvek iná informácia, bez ohľadu na formu jej zachytenia, s výnimkami uvedenými v čl. 13 tejto Zmluvy,
2. ktorá sa týka zmluvnej strany (najmä informácie o jej činnosti, štruktúre, hospodárskych výsledkoch, všetky zmluvy, finančné, štatistické a účtovné informácie, informácie o jej majetku, aktívach a pasívach, pohľadávkach a záväzkoch, informácie o jej technickom a programovom vybavení, know-how, hodnotiace štúdie a správy, podnikateľské stratégie a plány, informácie týkajúce sa predmetov chránených právom priemyselného alebo iného duševného vlastníctva a všetky ďalšie informácie o zmluvnej strane),
3. ktorá bola poskytnutá zmluvnej strane alebo získaná zmluvnou stranou pred nadobudnutím platnosti a účinnosti Zmluvy, pokiaľ sa týka jej predmetu a/alebo obsahu,
4. ktorá je výslovne zmluvnou stranou označená ako „dôverná“, „confidential“, „proprietary“ alebo iným obdobným označením, a to od okamihu oznámenia tejto skutočnosti druhej zmluvnej strane,
5. pre ktorú je stanovený všeobecne záväznými právnymi predpismi Slovenskej republiky osobitný režim nakladania (najmä obchodné tajomstvo, bankové tajomstvo, telekomunikačné tajomstvo, daňové tajomstvo, osobné údaje a utajované skutočnosti).
	* 1. „**HW**“ znamená hardvérový produkt, t.j. hotový výrobok/tovar týkajúci sa alebo predstavujúci celkové technické vybavenie počítača, servera alebo iného technického zariadenia.
		2. „**JIRA“** je elektronický informačný systém pre správu požiadaviek, prostredníctvom ktorého zabezpečuje Objednávateľ evidenciu a informácie o požiadavkách a ktorý má funkcionalitu definovanú v Prílohe č. 11 Servisnej zmluvy. Požiadavka pre účely JIRA definície zahŕňa najmä hlásenie problému/incidentu a požiadavku na konzultáciu
		3. „**Metodika riadenia QAMPR**“ je Metodika projektového riadenia Objednávateľa, dostupná na <https://www.vicepremier.gov.sk/sekcie/informatizacia/riadenie-kvality-qa/riadenie-kvality-qa/index.html>
		4. **„Metodika Jednotný dizajn manuál“** je Metodické usmernenie Úradu podpredsedu vlády Slovenskej republiky pre investície a informatizáciu č. 002089/2018/oLŠISVS-7 zo dňa 11.05.2018, ktorým sa vydáva „**Jednotný dizajn manuál elektronických služieb verejnej správy**“, dostupný na<https://www.vicepremier.gov.sk/sekcie/informatizacia/governance-a-standardy/standardy-isvs/jednotny-dizajn-manual-elektornickych-sluzieb-verejnej-spravy/index.html>
		5. „**Metodika Používateľské princípy** **pre návrh a rozvoj elektronických služieb verejnej správy“** je metodické usmernenie Úradu podpredsedu vlády Slovenskej republiky pre investície a informatizáciu dostupné na [https://www.vicepremier.gov.sk/wp-content/uploads/2019/04/Metodické-usmernenie-pre-tvorbu-použ%C3%ADvateľsky-kvalitných-elektronických-služieb-verejnej-správy\_v2.pdf](https://www.vicepremier.gov.sk/wp-content/uploads/2019/04/Metodick%C3%A9-usmernenie-pre-tvorbu-pou%C5%BE%C3%ADvate%C4%BEsky-kvalitn%C3%BDch-elektronick%C3%BDch-slu%C5%BEieb-verejnej-spr%C3%A1vy_v2.pdf)
		6. „**Metodika zabezpečenia**“ je dokument špecifikovaný v bode 5.2f) tejto Zmluvy,
		7. „**Metodické usmernenie pre o postupe zaraďovania referenčných údajov** do zoznamu referenčných údajov vo väzbe na referenčné registre a vykonávania postupov pri referencovaní (č. 3639/2019/oDK-1)“, dostupné na <https://metais.vicepremier.gov.sk/help>
		8. „**Obchodný zákonník**“ je zákon č. 513/1991 Zb., Obchodný zákonník, v znení neskorších predpisov.
		9. „**Objednávateľ**“ je verejný obstarávateľ alebo obstarávateľ uvedený v záhlaví tejto Zmluvy.
		10. **Oprávnená osoba Objednávateľa** – zástupca Objednávateľa, ktorého identifikačné údaje, vrátane rozsahu oprávnení oznámi Objednávateľ Poskytovateľovi v zmysle čl. .... bod ......, tejto Zmluvy o dielo. Oprávnená osoba Objednávateľa je oprávnenou osobou aj v zmysle servisnej zmluvy, ktorá bude nadväzovať na túto Zmluvu o dielo a bude zodpovedať za plnenie povinnosti v zmysle servisnej zmluvy. Podrobné práva a poivnnosti Oprávnenej osoby Objednávateľa budú upravené v servisnej zmluve.
		11. **Oprávnená osoba Zhotoviteľa** – zástupca Poskytovateľa, ktorého identifikačné údaje, vrátane rozsahu oprávnení oznámi Poskytovateľ Objednávateľovi v zmysle čl. ....... bod ......, resp. bod ...... tejto Zmluvy o dielo.
		12. „**Procesná analýza**“ je dokument špecifikovaný v bode 4.1a) tejto Zmluvy.
		13. „**Systém**“ pozri Dielo.
		14. „**SW**“ alebo „**softvér**“ je softvérový produkt, ktorý je súčasťou počítačového programu vrátane dokumentácie a manuálov, ktorý tvorí súčasť Diela a bol dodaný Zhotoviteľom v rámci plnenia tejto Zmluvy o dielo.
		15. **„SW alebo softvér 3. strany“** – je softvérový produkt, ktorý je súčasťou počítačového programu ,vrátane dokumentácie a manuálov, ktorý tvorí súčasť systému dodávaného Zhotoviteľom, pričom nebol vytvorený za účelom splnenia Zmluvy o dielo alebo servisnej zmluvy [[1]](#footnote-2)
		16. „**Technická špecifikácia**“ je podrobná špecifikácia obsahu, rozsahu a spôsobu zhotovenia Diela uvedená v bode 4.3 tejto Zmluvy.
		17. **Vada prvej úrovne (A)** je vada, ktorá spôsobuje tak závažné problémy, že ďalší priebeh, ani dodržanie predpokladaného časového plánu akceptačných testov nie je možné; Objednávateľ nemôže Dielo alebo jeho časť používať alebo ovládať, resp. ide o vady jeho bezpečnosti; ďalšie akceptačné testy musia byť pozastavené, dokiaľ nie je vada odstránená; alebo ďalšie fungovanie Programového vybavenia nemôže byť rozumne zaručené. Vady prvej úrovne (A) by spôsobili veľkú stratu alebo úplné znemožnenie samotnej podstaty využitia Programového vybavenia alebo by spôsobili, že by Programové vybavenie bolo nebezpečné, alebo že sa Dielo alebo iné systémy Objednávateľa zastavia alebo poškodia. Vadou prvej úrovne (A) je aj to, že Programové vybavenie nie je schopné spracovať bežnú prevádzkovú záťaž, ktorá je špecifikovaná v **Prílohe č. 1.**
		18. **Vada druhej úrovne (B)** je vada, ktorá, ak nie je opravená, by ohrozila ďalšie pokračovanie akceptačných testov, alebo by vážne ohrozovala ďalšiu prevádzku iných častí Programového vybavenia alebo informačného systému Objednávateľa. Vada druhej úrovne (B) by zapríčinila, že by neboli podporované niektoré časti funkcií Programového vybavenia bez rozumnej náhrady. Takouto vadou je aj neschopnosť spracovať maximálnu možnú prevádzkovú záťaž, ktorá je špecifikovaná v **Prílohe č. 1.**
		19. **Vada tretej úrovne (C)** je vada, ktorá nie je Vadou prvej úrovne (A) ani Vadou druhej úrovne (B), najmä vada, ktorá spôsobí čiastočný neúspech akceptačných testov, alebo ktorá sa prejaví iba niekedy. Za bežných podmienok by nebola stratená žiadna dôležitá funkcia Programového vybavenia alebo by bolo možné pre jej prekonanie nájsť rozumnú al­ternatívu. Táto vada by neohrozila prevádzku systému Objednávateľa s reálnymi dátami.
		20. „**Výnos o štandardoch pre ISVS**“ je výnos Ministerstva financií Slovenskej republiky č. 55/2014 Z. z. o štandardoch pre informačné systémy verejnej správy v znení neskorších predpisov, resp. výnos, ktorý ho nahradí.
		21. „**Zákon o KB**“ znamená zákon č. 69/2018 Z. z., o kybernetickej bezpečnosti a o zmene a doplnení niektorých zákonov, v znení neskorších predpisov.
		22. „**Zákon o ITVS**“ znamená zákon č. 95/2019 Z. z., o informačných technológiách vo verejnej správe a o zmene a doplnení niektorých zákonov, v znení neskorších predpisov
		23. „**Zákon o eGovernmente**“ znamená zákon č.305/2013 Z. z., o elektronickej podobe výkonu pôsobnosti orgánov verejnej moci a o zmene a doplnení niektorých zákonov, v znení neskorších predpisov
		24. „**Zákon o registri partnerov verejného sektora**“ znamená zákon č. 315/2016 Z. z., o registri partnerov verejného sektora a o zmene a doplnení niektorých zákonov, v znení neskorších predpisov.
		25. „**Zákon o slobodnom prístupe k informáciám**“ je zákon č. 211/2000 Z. z. o slobodnom prístupe k informáciám a o zmene a doplnení niektorých zákonov (zákon o slobode informácií), v znení neskorších predpisov.
		26. „**Zhotoviteľ**“ je zhotoviteľ Diela uvedený v záhlaví tejto Zmluvy.
		27. „**Zmluva o dielo**“ je táto Zmluva o dielo.
		28. „**SLA zmluva**“ alebo „**Servisná zmluva**“ je zmluva o podpore prevádzky, údržbe a rozvoji Systému.
		29. „**ZVO**“ je zákon č. 343/2015 Z. z. o verejnom obstarávaní a o zmene a doplnení niektorých zákonov, v znení neskorších predpisov.
6. VYHLÁSENIA ZMLUVNÝCH STRÁN
	1. Zhotoviteľ vyhlasuje a potvrdzuje, že je právnickou osobou založenou a vykonávajúcou podnikateľskú činnosť podľa právneho poriadku Slovenskej republiky a spĺňa všetky podmienky a požiadavky stanovené v tejto Zmluve o dielo.
	2. Zhotoviteľ vyhlasuje, že je spôsobilý uzatvoriť túto Zmluvu a riadne plniť záväzky z nej vyplývajúce a že sa oboznámil s podkladmi tvoriacimi zadávaciu dokumentáciu Diela vrátane jej príloh, ktoré ustanovujú požiadavky na predmet plnenia Diela.
	3. Zhotoviteľ vyhlasuje, že má na realizáciu predmetu Verejného obstarávania nevyhnutné kapacity a technické schopnosti na dodanie plnenia požadovaného Objednávateľom nevyhnutného na riadny výkon úloh zverených Objednávateľovi na základe osobitných právnych predpisov.
	4. Zhotoviteľ vyhlasuje, že disponuje všetkými oprávneniami požadovanými príslušnými orgánmi a v zmysle príslušných právnych predpisov, ako aj kapacitami a odbornými znalosťami nevyhnutnými na riadnu a včasnú realizáciu Diela.
	5. Zhotoviteľ vyhlasuje a zaväzuje sa, že v čase uzatvorenia Zmluvy má splnené povinnosti, ktoré mu vyplývajú v zmysle Zákona o registri partnerov verejného sektora a počas trvania tejto Zmluvy bude udržiavať zápis v tomto registri a riadne plniť všetky povinnosti vyplývajúce pre neho zo Zákona o registri partnerov verejného sektora a o zmene a doplnení niektorých zákonov.
	6. Zhotoviteľ pre prípad zodpovednosti za škodu spôsobenej pri poskytovaní plnenia podľa tejto Zmluvy o dielo uzatvorí poistnú zmluvu, čo preukazuje Objednávateľovi predložením platnej a účinnej poistnej zmluvy, ktorej predmetom je poistenie zodpovednosti za škodu spôsobenú konaním Zhotoviteľa v súvislosti s plnením podľa tejto Zmluvy na poistnú sumu v minimálnom  rozsahu ceny (predpokladanej hodnoty zákazky) Diela. Nepredloženie poistnej zmluvy zakladá povinnosť Objednávateľa nepristúpiť k podpisu k Zmluve o dielo. Zrušenie poistnej zmluvy bez jej nahradenia inou poistnou zmluvou počas platnosti a účinnosti Zmluvy o dielo je podstatným porušením Zmluvy o dielo.
	7. Objednávateľ týmto vyhlasuje, že je orgánom verejnej moci (orgán štátnej správy, verejnej správy, samosprávy, organizáciou v zriaďovateľskej pôsobnosti orgánu verejnej, štátnej správy, samosprávy. bou alebo iným orgánom s atribútmi orgánu verejnej moci) založený a vzniknutý v v súlade s právnym poriadkom Slovenskej republiky, spĺňa všetky podmienky a požiadavky stanovené v tejto Zmluve o dielo, je oprávnený a spôsobilý uzatvoriť túto Zmluvu o dielo a riadne plniť záväzky v nej obsiahnuté.
	8. Objednávateľ podpisom Zmluvy o dielo vyhlasuje, že na účely plnenia tejto Zmluvy o dielo Zhotoviteľom má zabezpečené Programové vybavenie a IT infraštruktúru, a to takým spôsobom, že plnenie povinností Zhotoviteľom bude objektívne možné a bude v súlade s preambulou tejto Zmluvy o dielo.
	9. V prípade rozporu medzi ustanoveniami Zmluvy o dielo a dispozitívnymi ustanoveniami všeobecne záväzných právnych predpisov právneho poriadku Slovenskej republiky, platia ustanovenia Zmluvy. V prípade rozporu medzi ustanoveniami Zmluvy o dielo a ustanoveniami všeobecne záväzných právnych predpisov právneho poriadku Slovenskej republiky, ktoré je možné dohodou Zmluvných strán vylúčiť, platia ustanovenia Zmluvy o dieloa uvedené ustanovenia všeobecne záväzných právnych predpisov právneho poriadku Slovenskej republiky sa považujú za výslovne vylúčené.
	10. Zhotoviteľ vyhlasuje a zaväzuje sa, že bude dodržiavať bezpečnostné požiadavky špecifikované v Metodike pre systematické zabezpečenie organizácií verejnej správy v oblasti informačnej bezpečnosti (dostupná na <https://www.csirt.gov.sk/doc/MetodikaZabezpeceniaIKT_v2.0.pdf>, ďalej len „**Metodika zabezpečenia**“),
	11. Zhotoviteľ vyhlasuje a zaväzuje sa, že umožní Objednávateľovi vykonať audit bezpečnosti Systému i informačných systémov a prostredia Zhotoviteľa na overenie miery dodržiavania bezpečnostných požiadaviek relevantných právnych predpisov a zmluvných požiadaviek,
	12. Zhotoviteľ vyhlasuje a zaväzuje sa, že prijme opatrenia na zabezpečenie nápravy zistení z auditu bezpečnosti informačných systémov.
7. ÚČEL ZMLUVY
	1. Účelom tejto Zmluvy je zabezpečenie vytvorenia Systému, ktorý bude v plnom rozsahu zodpovedať všetkým funkčným, technickým a legislatívnym požiadavkám Objednávateľa uvedeným v tejto Zmluve o dielo a v súťažných podkladoch Verejného obstarávania, a ktorý bude v spojení s ostatnými službami poskytnutými Zhotoviteľom na základe tejto Zmluvy o dielo spôsobilým nástrojom na plnenie úloh Objednávateľa požadovaných osobitnými predpismi a cieľov deklarovaných v **Prílohe č. 1** tejto Zmluvy o dielo, resp. v ďalších dokumentoch, na ktoré táto Zmluva o dielo odkazuje.
8. PREDMET ZMLUVY
	1. Predmetom Zmluvy o dielo je úprava práv a povinností Zmluvných strán spojených so záväzkom Zhotoviteľa na vlastné náklady a nebezpečenstvo vykonať riadne a včas a za cenu a podmienok dohodnutých ďalej v tejto Zmluve Dielo, ktorého vykonanie zahŕňa vytvorenie a dodanie výstupov z jednotlivých etáp (ďalej len "***Plnenie Diela***"), ako aj udelenie súhlasu na používanie autorských diel, resp. iných predmetov práv duševného vlastníctva, ktoré boli vytvorené na základe, resp. v rámci plnenia tejto Zmluvy o dielo, a to v Zmluve uvedenom rozsahu, ako  i dodanie, resp. zabezpečenie poskytnutia potrebných licencií k SW produktom. Pre zamedzenie pochybností Zmluvné strany výslovne uvádzajú, že súčasťou plnenia na základe tejto **Zmluvy nie je dodávka HW**.
	2. Záväzku Zhotoviteľa v zmysle tejto Zmluvy o dielo zodpovedá záväzok Objednávateľa za riadne a včas vykonané Dielo, resp. jednotlivé Plnenia Diela uhradiť Zhotoviteľovi cenu v rozsahu a za podmienok dohodnutých ďalej v tejto Zmluve.
	3. Objednávateľ a Zhotoviteľ sa zaväzujú po odovzdaní Diela uzavrieť takzvanú servisnú zmluvu i s cieľom zabezpečiť naplnenie účelu Zmluvy o dielo. Servisná zmluva stanovípodmienky budúcej spolupráce Zmluvných strán pri prevádzke Informačného systému.
	4. Ak sa budú na strane Zhotoviteľa ako Zmluvnej strany podieľať viaceré subjekty, práva z tejto Zmluvy o dielo voči Objednávateľovi môže uplatňovať výlučne vedúci Zhotoviteľ [●], IČO: [●]. Vedúci zhotoviteľ bude vo vzťahu k Objednávateľovi zodpovedať za fakturáciu, dodávky častí Diela vrátane všetkých akýchkoľvek úkonov týkajúcich sa plnenia z tejto Zmluvy o dielo. Subjekty na strane Zhotoviteľa si osobitnou písomnou dohodou určia a vysporiadajú vzájomné záväzky a oprávnenia vyplývajúce im z tejto Zmluvy, pričom táto písomná dohoda medzi viacerými subjektmi na strane Zhotoviteľa tvorí prílohu tejto Zmluvy
	5. Zhotoviteľ sa zaväzuje riadne a včas vyhotoviť a dodať Objednávateľovi Dielo v rozsahu a za podmienok tejto Zmluvy nasledovne:
		1. vyhotovenie **SW riešenia** v súlade so špecifikáciou **Diela** a na základe požiadaviek Objednávateľa uvedených v **Zmluve o dielo** a jeho dodanie Objednávateľovi v súlade s podmienkami uvedenými v tejto **Zmluve o dielo**. V rámci **Cieľového konceptu** je povinný Zhotoviteľ uviesť detaily týkajúce sa fázovania dodávky plnenia;
		2. realizácia riešenia, vrátane implementácie, a testovanie v súlade s Objednávateľom odsúhlaseným **Cieľovým konceptom** a ďalšími podmienkami Zmluvy o dielo:
			1. realizácia aplikačného programového vybavenia Systému (ďalej len „**APV**“) a jeho dodanie Objednávateľovi v súlade s podmienkami uvedenými v tejto Zmluve o dielo,
			2. vyhotovenie podporných prostriedkov a konverzných programov a ich dodanie Objednávateľovi v súlade s podmienkami podľa tejto Zmluvy o dielo,
			3. inštalácia, nastavenie parametrov a užívateľského nastavenia APV Systému a ich integrácia na testovacom pracovisku Objednávateľa a ich uvedenie do prevádzky na testovacom pracovisku za podmienok uvedených v tejto Zmluve o dielo,
			4. testovanie Systému a overenie funkčnosti a kompletnosti Diela,
			5. poskytnutie súčinnosti Objednávateľovi pri implementácii APV Systému do Systému a pri uvedení Systému do prevádzky na produkčnom pracovisku za podmienok uvedených v tejto Zmluve o dielo,
			6. tvorba manuálov k SW (Tvorba užívateľskej dokumentácie – užívateľských príručiek),
			7. vyhotovenie dokumentácie o APV Systému a jej dodanie Objednávateľovi v súlade s podmienkami uvedenými v tejto Zmluve o dielo,
			8. vyhotovenie dokumentácie k podporným prostriedkom a konverzným programom a jej dodanie Objednávateľovi v súlade s podmienkami uvedenými v tejto Zmluve o dielo;
			9. vytvorenie variánt návrhov používateľského rozhrania (UX), testovanie návrhov (UX) a vyhotovanie kompletnej podkladovej dokumentácie k používateľskému rozhraniu (UX)
		3. školenia – uskutočnenie školenia používateľov Systému v súlade s podmienkami podľa tejto **Zmluvy o dielo** alebo podľa **servisnej zmluvy;**
		4. riešenie užívateľských incidentov: vykonanie poradenskej a konzultačnej činnosti pre Objednávateľa počas riadnej rutinnej prevádzky (bežnej prevádzky so skutočnými dátami Systému) po implementácii APV Systému v súlade s podmienkami uvedenými v tejto Zmluve po dobu stanovenú v tejto **Zmluve o dielo** alebo **servisnej zmluve;**
		5. ďalšie dodávky, činnosti a práce nevyhnutné pre realizáciu Diela, ktoré nie sú výslovne stanovené ako povinnosť Objednávateľa.
	6. Podrobná špecifikácia obsahu, rozsahu a spôsobu zhotovenia Diela je uvedená v **Prílohe č.1** tejto Zmluvy (ďalej len „**Technická špecifikácia**“), ktorá obsahuje:
		1. podrobný opis Diela,
		2. zoznam záväzných požiadaviek na Dielo a jeho funkcionalitu,
		3. požiadavky na výkonnosť Diela,
		4. požiadavky na robustnosť, škálovateľnosť, prepojiteľnosť, dátové štandardy a špecifikáciu Diela,
		5. ďalšie osobitné požiadavky Objednávateľa na dodávaný Systém, a
		6. požiadavky na migráciu dát z pôvodného informačného systému alebo systémov.
	7. Požiadavky a podmienky uvedené v **Technickej špecifikácii** Zhotoviteľ zohľadní pri vypracovaní **Cieľového konceptu**, a zaväzuje sa samotné vytvorenie a implementáciu Systému vykonať v súlade s Cieľovým konceptom odsúhlasenými Objednávateľom.
	8. Zhotoviteľ sa zaväzuje zhotoviť jednotlivé časti Diela na základe dohodnutého časového harmonogramu, ktorý tvorí **Prílohu č.2** tejto Zmluvy o dielo.
9. PRÁVA A POVINNOSTI ZMLUVNÝCH STRÁN
	1. Objednávateľ sa zaväzuje:
		1. zabezpečiť Zhotoviteľovi v primeranom rozsahu potrebné informácie a prípadné konzultácie k nastavenému obchodnému procesu Objednávateľa, ak bude Objednávateľ takými informáciami disponovať,
		2. postupovať pri poskytovaní súčinnosti v zmysle tohto bodu Zmluvy takým spôsobom, aby konal v súlade s ustanoveniami **Zákona o ITVS** v platnom znení,
		3. za predpokladu dodržania bezpečnostných a prípadných ďalších predpisov Objednávateľa zabezpečiť pre Zhotoviteľa poverenia, na základe ktorých bude môcť získavať informácie na dohodnutých miestach,
		4. za predpokladu dodržania bezpečnostných a prípadných ďalších predpisov Objednávateľa sprístupniť technickú, komunikačnú a systémovú infraštruktúru pre zhotovovanie Diela podľa tejto Zmluvy o diela a podľa potreby vzdialeného prístupu dohodnutou technológiou a zabezpečiť Zhotoviteľovi na jeho žiadosť včas prístup k všetkým zariadeniam, ku ktorým je jeho prístup potrebný pre zhotovenie Diela, vrátane zdrojov energie, elektronickej komunikačnej siete, vrátane vzdialeného prístupu, v rozsahu nevyhnutnom pre riadne zhotovenie Diela na náklady Objednávateľa, s výnimkou nákladov na prevádzku komunikačnej linky pre vzdialený prístup,
		5. zabezpečiť v nevyhnutnom rozsahu prítomnosť Oprávnenej osoby – v mieste plnenia v sídle  Objednávateľa (prípadne na inom mieste dodanie Diela alebo jeho časti ak je tak dohodnuté v Zmluve o dielo) na splnenie záväzku Zhotoviteľa v zmysle tejto Zmluvy o dielo,
		6. zabezpečiť Zhotoviteľovi všetky prípadné relevantné legislatívne, metodické, koncepčné, dokumentačné, normatívne a ďalšie materiály týkajúce sa Diela, ak bude Objednávateľ takými informáciami disponovať a Zhotoviteľ ich bude potrebovať k zhotoveniu Diela, to však len za predpokladu, že Zhotoviteľ nemá k takýmto materiálom sám prístup a len v rozsahu, v akom si tento prístup nevie Zhotoviteľ zabezpečiť sám.
		7. Zabezpečiť nevyhnutné relevantné prístupy na pracoviská pre Oprávnené osoby Zhotoviteľa vykonávajúce práce na Diele alebo jeho časti počas pracovných dní aj mimo pracovnej doby Objednávateľa ale aj počas dní pracovného pokoja a to aj bez prítopmnosti Oprávnenej osoby Objednávateľa,
		8. S výnimkou bodu g) tohto článku je vstup na pracoviská Objednávateľa umožnený výlučne za prítomnosti oprávnenej osoby Objednávateľa prípadne v sprievode zamestnanca nato povereného,
		9. V prípade, ak pre poskytnutie súčinnosti Zhotoviteľom v zmysle tohto článku Zmluvy o dielo je nevyhnutná súčinnosť iného subjektu ako Objednávateľa, resp. jeho zamestnancov (napr. v prípade cloudovej infraštruktúry), a ak je táto skutočnosť Zhotoviteľovi známa, je Zhotoviteľ povinný stanoviť lehotu na poskytnutie súčinnosti s prihliadnutím na túto skutočnosť, pričom Objednávateľ sa v tejto súvislosti zaväzuje vykonať všetky úkony, ktoré je možné od neho spravodlivo požadovať, aby bola Zhotoviteľovi poskytnutá oprávnene požadovaná súčinnosť v zmysle tohto bodu Zmluvy o dielo,
		10. Objednávateľ je povinný informovať Zhotoviteľa o všetkých skutočnostiach, ktoré sú významné pre splnenie povinností Zmluvných strán podľa tejto Zmluvy o dielo, v súvislosti s vykonaním Diela podľa tejto Zmluvy o dielo a/alebo o dôvodoch, ktoré Objednávateľovi bránia riadne a včas splniť svoje povinnosti podľa tejto Zmluvy o dielo, a to do **48 (štyridsaťosem) hodín** odkedy sa o nich Objednávateľ dozvedel.
	2. Nesplnenie povinností Objednávateľa vyplývajúcich t toho článku Zmluvy o diela predstavuje porušenie Zmluvy o dielo.
	3. Zhotoviteľ sa zaväzuje:
		1. zhotoviť Dielo riadne, včas, na svoje náklady a na svoje nebezpečenstvo, v súlade s požiadavkami Objednávateľa uvedenými v tejto Zmluve o dielo, vrátane jej príloh, ako aj v súlade s podmienkami Verejného obstarávania,
		2. postupovať s odbornou starostlivosťou, čestne, svedomito, hospodárne s využitím dostupných odborných znalostí a skúseností v súlade so záujmami Objednávateľa,
		3. pri plnení povinností podľa tejto Zmluvy dodržiavať pokyny a podklady Objednávateľa, ktoré nie sú v rozpore s ustanoveniami tejto Zmluvy o dielo,
		4. bez zbytočného odkladu upozorniť Objednávateľa na nevhodnú povahu pokynov a/alebo podkladov poskytnutých mu Objednávateľom, ak mohol túto nevhodnosť zistiť pri vynaložení odbornej starostlivosti., V prípade nevhodných pokynova prerušiť dodávku Diela alebo jeho časti, až do doby odstránenia alebo nahradenia nesprávnych alebo nevhodných pokynov
		5. neodkladne písomne informovať Objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné zhotovenie Diela,
		6. niesť zodpovednosť za vzniknutú škodu, ktorú bolo možné vopred predvídať, spôsobenú Objednávateľovi porušením svojich povinností vyplývajúcich z tejto Zmluvy o dielo a/alebo právnych predpisov v zmysle tejto Zmluvy o dielo,
		7. zodpovedať za to, že dielo neobsahuje žiadne Objednávateľom nevyžiadané alebo neschválené funkcie a vlastnosti,
		8. poskytnúť Oprávnenej osobe Objednávateľa alebo inej poverenej osobe Objednávateľa informáciu o stave plnenia Zmluvy o dielo alebo informáciu súvisiacu s plnením najviac **2 krát za mesiac**, lehota na vybavenie takejto písomnej požiadavky je **5 kalendárnych dní**,
		9. v rozsahu a za podmienok podľa tejto Zmluvy o dielo podávať Objednávateľovi „Správy o plnení“ a zároveň sa zaväzuje, že pri plnení záväzkov podľa tejto Zmluvy o dielo bude bez zbytočného odkladu prerokúvať s Objednávateľom všetky otázky, ktoré by mohli negatívne ovplyvniť plnenie predmetu Zmluvy.
		10. Zabezpečiť vedenie pracovných výkazov a zabezpečiť, aby aj jeho subdodávatelia priebežne viedli pracovné výkazy a okrem prípadov uvedených v tejto Zmluve o dielo a bezodkladne ich poskytnúť aj na požiadanie
		11. až do odovzdania a prevzatia Diela ako celku udržiavať jeho jednotlivé časti už nasadené do prevádzky v súlade s dodanou administrátorskou dokumentáciou, poskytovať Objednávateľovi nevyhnutnú súčinnosť za účelom používania nasadených častí Diela,
		12. povinný strpieť výkon kontroly/auditu súvisiaceho s plnením podľa tejto Zmluvy kedykoľvek počas platnosti a účinnosti **Zmluvy o poskytnutí nenávratného finančného príspevku č. .............. uzatvorenej dňa ............** Objednávateľom ako prijímateľom nenávratného finančného príspevku a ktorej znenie je dostupné na ............. (ďalej aj len „Zmluva o poskytnutí NFP“), a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a vyššie uvedenej Zmluvy o poskytnutí NFP a jej príloh vrátane Všeobecných zmluvných podmienok a poskytnúť im riadne a včas všetku potrebnú súčinnosť,
		13. dodržiavať bezpečnostné požiadavky špecifikované v Metodike pre systematické zabezpečenie organizácií verejnej správy v oblasti informačnej bezpečnosti (dostupná na <https://www.csirt.gov.sk/doc/MetodikaZabezpeceniaIKT_v2.0.pdf>, ďalej len „**Metodika zabezpečenia**“),
		14. umožniť Objednávateľovi vykonať audit bezpečnosti vyvíjaného Diela, vrátane informačných systémov a vývojového prostredia Zhotoviteľa na overenie miery dodržiavania bezpečnostných požiadaviek relevantných právnych predpisov a zmluvných požiadaviek,
		15. prijať opatrenia na zabezpečenie nápravy zistení z auditu bezpečnosti informačných systémov,
		16. poskytnúť Objednávateľovi a jemu nadriadeným orgánom plnú súčinnosť pri riešení bezpečnostného incidentu a vyšetrovaní bezpečnostnej udalosti, ktoré súvisia s plnením tejto Zmluvy alebo jej predmetom,
		17. poskytnúť Objednávateľovi kompletnú dokumentáciu Systému vrátane administrátorských prístupov,
		18. zabezpečiť súlad dodávaného Diela so **Zákonom o ITVS** č. 95/2019 Z. z., o informačných technológiách vo verejnej správe a o zmene a doplnení niektorých zákonov, v znení neskorších predpisov
		19. zabezpečiť súlad dodávaného Diela so **Zákonom o KB** č. 69/2018 Z. z., o kybernetickej bezpečnosti a o zmene a doplnení niektorých zákonov, v znení neskorších predpisov.
		20. zabezpečiť súlad dodávaného Diela so **Zákonom o eGovernmente** č.305/2013 Z. z., o elektronickej podobe výkonu pôsobnosti orgánov verejnej moci a o zmene a doplnení niektorých zákonov, v znení neskorších predpisov
		21. riadiť sa pri vykonávaní Diela **Výnosom o štandardoch pre ISVS** a platnou legislatívou
		22. riadiť sa pri vykonávaní Diela, ktoré je realizované v rámci projektu financovaného z Operačného programu Integrovaná infraštruktúra, **Metodikou riadenia QAMPR**. (dostupnou na <https://www.vicepremier.gov.sk/sekcie/informatizacia/riadenie-kvality-qa/riadenie-kvality-qa/index.html> )
		23. riadiť sa pri vykonávaní Diela, ktoré je realizované v rámci projektu financovaného z Operačného programu Integrovaná infraštruktúra, **Metodikou** **Jednotný dizajn manuál elektronických služieb verejnej správy** (dostupným na <https://www.vicepremier.gov.sk/sekcie/informatizacia/governance-a-standardy/standardy-isvs/jednotny-dizajn-manual-elektornickych-sluzieb-verejnej-spravy/index.html> )
		24. riadiť sa pri vykonávaní Diela, ktoré je realizované v rámci projektu financovaného z Operačného programu Integrovaná infraštruktúra, **Metodikou Používateľské princípy pre návrh a rozvoj elektronických služieb verejnej správy** (dostupným na <https://www.vicepremier.gov.sk/sekcie/oddelenie-behavioralnych-inovacii/index.html> )
		25. zohľadniť povinnosť orgánove verejnej moci (OVM) a zabezpečiť súlad dodávaného Diela, ktoré je realizované v rámci projektu financovaného z Operačného programu Integrovaná infraštruktúra alebo iného operačného programu so **Zákonom o eGovernmente a** **Metodickým umernením** (č. 3639/2019/oDK-1) **o postupe zaraďovania referenčných údajov do zoznamu referenčných údajov vo väzbe na referenčné registre (dostupné na:** <https://datalab.digital/referencne-udaje/> ) **a vykonávania postupov pri referencovaní** (dostupným na <https://datalab.digital/dokumenty/> )
		26. zabezpečiť súlad dodávaného Diela, ktoré je realizované v rámci projektu financovaného z Operačného programu Integrovaná infraštruktúra, s **Katalógom služieb a požiadavkami na realizáciu služieb vládneho cloudu** (dostupným na <https://www.vicepremier.gov.sk/sekcie/informatizacia/egovernment/vladny-cloud/katalog-cloudovych-sluzieb/index.html> a <https://www.sk.cloud> )
		27. upozorniť na nevhnutnutnosť aktualizovať eGovernment komponenty v centrálnom metainformačnom systéme verejnej správy v súlade s **Metodickým pokynom čísl**o **ÚPVII/000514/2017-313 z 10.01.2017** na aktualizáciu obsahu centrálneho metainformačného systému verejnej správy povinnými osobami v znení neskorších predpisov
		28. zohľadniť skutočnosť, že sú a budú použité všetky údaje, ktoré sú aktuálne vyhlásené za referenčné a voči ktorým platí podľa **Zákona o e-Governmente** povinnosť referencovania sa (viď. §52). Dostupné tu: <https://metais.vicepremier.gov.sk/refregisters/list?page=1&count=20>
		29. využívať a poskytovať pri elektronickej komunikácii (viď. §10 ods. 2 e-Gov zákona) údaje prostredníctvom „Modulu procesnej integrácie a integrácie údajov (jeho časti IS CSRÚ)“.  Tento modul (viď. §10 ods. 11 e-Gov zákona) slúži o.i. na integráciu údajov, synchronizáciu údajov pri referencovaní a pri výmene údajov s referenčnými registrami a základnými číselníkmi.
		30. v prípade existencie centrálnej IKT zmluvy viažucej sa na dodávku licencií proprietárneho softvéru v rámci dodávaného diela postupovať v zmysle **Uznesenia vlády č. 286/2019 o povinnosti prednostne pristupovať k platným a účinným centrálnym IKT zmluvám**
		31. zabezpečiť, aby zhotovené Dielo poskytovalo automatizovaný monitoring SLA parametrov dodaných koncových a aplikačných služieb,
		32. zabezpečiť, aby zhotovené dielo poskytovalo možnosť testovania každej služby na nefunkčnosť a možnosť odosielania (automatizovaných) hlásení o nefunkčnosti služby.
		33. dodať dielo v minimálnom rozsahu schválenej **Štúdie uskutočniteľnosti** k „Projektu XY“ (LINK: priložiť link na ŠÚ),
10. MIESTO A TERMÍN VYKONANIA DIELA
	1. Ak sa Zmluvné strany nedohodnú inak, miestom zhotovenia Diela je sídlo Objednávateľa, a ak to technické podmienky umožňujú a ak sa Zmluvné strany na tom dohodnú, Zhotoviteľ môže plniť Dielo aj prostredníctvom vzdialeného prístupu. Zhotoviteľ je povinný rešpektovať všetky bezpečnostné, organizačné a technické opatrenia a ďalšie relevantné predpisy Objednávateľa spojené s prácou v priestoroch Objednávateľa i s prístupom k informačným technológiám a sieti Objednávateľa.
	2. Zhotoviteľ sa zaväzuje zhotoviť Dielo podľa časového harmonogramu, ktorý tvorí **Prílohu č. 2** tejto Zmluvy, najneskôr však do mesiacov odo dňa účinnosti tejto Zmluvy o dielo.
	3. Ak prípadné omeškanie Objednávateľa s poskytnutím súčinnosti, ktorú je povinný poskytnúť Zhotoviteľovi má alebo preukázateľne bude mať vplyv na dodržanie harmonogramu v zmysle **Prílohy č. 2** a na lehotu na vykonanie Diela v zmysle predchádzajúceho bodu tohto článku Zmluvy o dielo, tzn. ak sa jedná o neposkytnutie takej súčinnosti, ktorá je nevyhnutná pre včasné vykonanie Diela, Zhotoviteľ nie je v omeškaní so zhotovením Diela a lehota na vykonanie jednotlivých častí Diela sa automaticky predĺži o čas omeškania Objednávateľa s poskytnutím súčinnosti. To však platí len za predpokladu, že najneskôr druhý pracovný deň po vzniku omeškania Objednávateľa Zhotoviteľ písomne upozornil Oprávnenú osobu Objednávateľa na konkrétne vymedzenú povinnosť súčinnosti, s ktorou je Objednávateľ v omeškaní, a toto upozornenie pravidelne písomne obnovoval najmenej jedenkrát za 5 dní až do dosiahnutia nápravy. Pokiaľ tento postup nebude dodržaný, lehota na vykonanie Diela sa nebude predlžovať. V prípade omeškania so zhotovením jednotlivých častí Diela, ktoré bude preukázateľne spôsobené Objednávateľom, sa lehota na plnenie primerane predĺži dohodou oboch Zmluvných strán, najmenej však o dobu omeškania spôsobeného Objednávateľom.
	4. Zmluvné strany sa dohodli, že akúkoľvek zmenu týkajúcu sa miesta a termína vykonania Diela ako celku alebo jeho časti je možné vykonať na základe písomného dodatku k tejto Zmluve o dielo. Takýto dodatok sa uzatvára v súlade s ust. § 18 ZVO.
11. ODOVZDANIE A PREVZATIE DIELA
	1. Odovzdanie a prevzatie jednotlivých častí Diela podľa tejto Zmluvy sa uskutoční na základe časového harmonogramu, ktorý tvorí prílohu č. 2 Zmluvy o dielo. Výsledkom odovzdania Diela alebo jeho časti v súlade s časovným harmonogramom je podpísanie akceptačného protokolu Zmluvnými stranami (ďalej len „**Akceptačný protokol**“). Pred podpisom bude Akceptačný protokol písomne schvaľovaný Oprávnenou osobou na strane Objednávateľa. Ak to vyplýva z povahy príslušnej časti Diela podľa **Prílohy č. 1**, Objednávateľ za prítomnosti oprávnenej osoby Zhotoviteľa / Zhotoviteľ za prítomnosti oprávnenej osoby Objednávateľa vykoná pre dané plnenie (Dielo alebo jeho časť) skúšobné a akceptačné testy,o ktorých vyhotoví zápisnicu Výsledok skúšok sa zachytí v zápisnici podpísanej oboma Zmluvnými stranami. Za účelom úspešnéhé vykonanaia skúšky musí byť vždy prítomná Oprávnená osoba Zhotoviteľa a Oprávnená osoba  Objednávateľa alebo nimi prekázateľne splnomocnená osoba, inak sa skúška nevykoná. Odovzdanie Diela alebo je časti je zrealizované podpisom Akeptačného protokolom oboma Zmluvnými stranami, ktorých súčasťou je zápisnica o skúšobných a akceptačných testoch s uvedením prítomnosti zástupcov oboch Zmluvných strán. Odovzdanie Diela v rozpore s článkom 7.1 Zmluvy o diela je podstatným proušením Zmluvy o dielo.
	2. Prílohou **akceptačných testov** budú:
		1. zápisnica o vykonaných akceptačných testoch,
		2. zoznam autorov diel, ak sú súčasťou Diela alebo časti Diela,
		3. prezenčné listiny zo školení, ak boli čo i len v rámci niektorej z etáp vykonané pre užívateľov Diela spolu so školiacim materiálom,
		4. ak bude preberané plnenie Diela, na ktoré sa vzťahuje **Výnos o štandardoch pre ISVS**, vyhlásenie o dodržaní štandardov pre ISVS formou podrobného odpočtu splnenia jednotlivých relevantných požiadaviek

* 1. Zhotoviteľ je povinný odovzdať Objednávateľovi súčasne s dodaním Diela, resp. jeho časti v elektronickej forme na CD alebo DVD nosiči aj zdrojové kódy s popisom a technickú, prevádzkovú a užívateľskú dokumentáciu. Odovzdaním Diela sa Objednávateľ stáva jediným a výhradným disponentom so všetkými informáciami zhromaždenými alebo získanými počas zhotovovania Diela a prevádzky Diela vrátane vytvoreného riešenia, jeho zmien a servisu.
	2. Zmluvné strany) sa zaväzujú podpísať Akceptačný protokol v 4 (štyroch) rovnopisoch, z ktorých 2 (dva) rovnopisy obdrží Objednávateľ a 2 (dva) rovnopisy obdrží Zhotoviteľ. **Akceptačný protokol** musí obsahovať identifikáciu odovzdávajúceho a preberajúceho, špecifikáciu odovzdávanej a preberanej časti Diela, ako aj prílohy v zmysle tejto Zmluvy.
	3. Ak Zhotoviteľ odovzdáva také časti Diela, ktoré vyžadujú osvedčenie kvality, zaväzuje sa priložiť k Akceptačnému protokolu dokumenty a doklady osvedčujúce ich kvalitu a/alebo kompletnosť (napr.: zoznam dodávok a zariadení, osvedčenie o akosti a kompletnosti, návody na montáž a obsluhu, atesty, správy o vykonaní odborných prehliadok a skúšok, výsledky testovania a skúšok, certifikáty, osvedčenia o vykonaných skúškach, použitých materiáloch a výrobkoch, doklady o spôsobe likvidácie odpadov, a pod.), ak takéto dokumenty už neboli súčasťou ponuky predloženej Objednávateľovi.
	4. Zhotoviteľ sa zaväzuje písomne informovať Objednávateľa **najmenej 5 (päť) pracovných dn**í pred stanovením termínu akceptačných testov.
	5. Akceptačné testy sa vykonajú vždy v prostredí a infraštruktúre Objednávateľa a v oddelených testovacích prostrediach (t.j. bez možnosti ovplyvniť bežnú činnosť Objednávateľa, mimo produkčných databáz), ak sa Zmluvné stranvy vopred výslovne nedohodnú inak.
	6. V prípade, ak odovzdávaná časť Diela nespĺňa akceptačné kritériá, Objednávateľ je povinný doručiť Zhotoviteľovi do 10 (desiatich) pracovných dní písomnú správu, v ktorej uvedie a popíše všetky identifikované vady a navrhne nový termín pre akceptačný test. Zhotoviteľ sa zaväzuje bezodkladne odstrániť vady vytknuté Objednávateľom a opätovne uskutočniť nevyhnutné akceptačné testy. Zmluvné strany sa zaväzujú postupovať týmto spôsobom, až dokým nebudú splnené všetky akceptačné kritériá pre príslušný akceptačný test alebo príslušná časť Diela nebude akceptovaná iným spôsobom.
	7. Zmluvné strany sa zaväzujú dodržiavať časový plán akceptačných testov a pri výskyte vád vynaložiť nevyhnutné úsilie na jeho dodržanie. Vady, ktoré sa vyskytnú pri akceptačných testoch, budú klasifikované podľa ich závažnosti a Zmluvné strany sa zaväzujú poskytovať si všetku nevyhnutnú súčinnosť na odstránenie vád už v priebehu akceptačných testov.
	8. Zápisnica o akceptačných testoch musí obsahovať správu o priebehu akceptačného testu a klasifikáciu zistených vád podľa stupňa ich závažnosti. Rozdelenie vád podľa stupňa závažnosti bude vykonané podľa Prílohy č. 5 nasledovne:
		1. Vada úrovne A
		2. Vada úrovne B
		3. Vada úrovne C.
	9. Zmluvné strany sa dohodli, že akceptačné kritériá sú splnené, ak odovzdávaná časť Diela neobsahuje **žiadnu vadu úrovne A,  maximálne vád úrovne B** a zároveň **maximálne**  **vád úrovne C**. V prípade splnenia akceptačných kritérií podľa predchádzajúcej vety opakovanie akceptačných testov nie je potrebné, Zhotoviteľ je však naďalej povinný v lehotách podľa tohto článku Zmluvy odstrániť všetky vady podľa príslušnej zápisnice o akceptačnom teste na vlastné náklady.
	10. Zhotoviteľ sa zaväzuje odstrániť všetky vady uvedené v zápisnici o akceptačnom teste v  dohodnutej lehote. V prípade absencie dohody je Zhotoviteľ povinný odstrániť vady úrovne B do piatich pracovných dní od podpísania zápisnice o akceptačnom teste a vady úrovne C do desiatich pracovných dní od podpísania zápisnice o akceptačnom teste.
	11. Ak sa Zmluvné strany nedohodnú inak, Zhotoviteľ je povinný odovzdať Objednávateľovi dokumentáciu k predmetu Diela v elektronickom formáte na CD alebo DVD nosiči alebo na inom vhodnom, dohodnutom nosiči dát a v prípade potreby a požiadavky Objednávateľa aj v jednom vyhotovení v písomnej forme. Dokumentácia, ktorá je súčasťou Diela, bude akceptovaná nasledovne:
		1. Objednávateľ je povinný zaslať pripomienky k dokumentácii k Dielu v dohodnutom formáte v lehote do 10 kalendárnych dní odo dňa jej odovzdania Objednávateľovi.
		2. Zhotoviteľ je povinný pripomienky odborne posúdiť a upraviť dokumentáciu v súlade so vznesenými pripomienkami. V prípade, ak nie je možné niektorú z pripomienok Objednávateľa akceptovať, Zhotoviteľ túto skutočnosť bezodkladne oznámi a vysvetlí Objednávateľovi.
		3. Objednávateľ je povinný do 7 pracovných dní od dodania dokumentácie po zapracovaní pripomienok preveriť spôsob zapracovania pripomienok a v prípade nesúhlasu v uvedenej lehote zaslať svoje stanovisko Zhotoviteľovi.
	12. Zhotoviteľ je povinný dodať Objednávateľovi súčasne s dodaním Diela:
		1. zdrojové kódy s popisom v elektronickej forme na CD/DVD,
		2. **technickú dokumentáciu** v slovenskom jazyku v elektronickej forme na CD/DVD, ktorá bude obsahovať: postup skompilovania aplikácie, dátový model systému, popis integračnej, aplikačnej a technickej architektúry, väzby na iné systémy, popis tokov dát, procesné modely elektronických služieb,
		3. **prevádzkovú dokumentáciu** v slovenskom jazyku v elektronickej forme na CD/DVD, ktorá bude obsahovať: inštalačný postup aplikácie, konfiguráciu systémového SW, serverov a pracovných staníc, chybové stavy a postup ich riešenia, popis mechanizmu riadenia prístupu užívateľov k dátam a k funkciám aplikácie, popis procedúr pre zálohovanie a obnovu dát, popis použitých a navrhovaných technických číselníkov, ich naplnenie pri inicializácii.
		4. **užívateľskú dokumentáciu** v slovenskom jazyku v písomnej forme v počte 2 (dvoch) kusov a v elektronickej forme na CD/DVD, ktorá bude obsahovať: popis počítačového programu a jeho funkcií, postupy a úkony potrebné pre riadne užívanie počítačového programu, chybové a neštandardné stavy a dostupné spôsoby ich riešenia.
	13. Pre zamedzenie pochybností, povinnosti Zhotovitetýkajúce sa zdrojových kódov platia i na akékoľvek opravy, zmeny, doplnenia, upgrade alebo update zdrojového kódu a/alebo vyššie uvedenej dokumentácie, ku ktorým dôjde pri plnení tejto Zmluvy o dielo alebo v rámci záručných opráv. **Zdrojové kódy v zmysle čl. 11 Zmluvy o dielo budú vytvorené vyexportovaním z vývojového prostredia a budú odovzdané Objednávateľovi na elektronickom médiu v zapečatenom obale.** Zhotoviteľ je povinný umožniť Objednávateľovi pri odovzdávaní zdrojových kódov, pred zapečatením obalu, skontrolovať v priestoroch Objednávateľa prítomnosť zdrojových kódov na odovzdávanom elektronickom médiu.
	14. Nebezpečenstov poškodenia zdrojových kódov prechádza odovzdaním Diela alebo časti Diela na Objednávateľ, ktorý sa zaväzuje uložiť zdrojové kódy takým spôsobom, aby zamedzil akýkoľvek neoprávnený prístup tretej osoby. Momentom platnosti servisnej zmluvy odovzdá Objednávateľ zdrojové kódy naspäť Zhotoviteľovi.
	15. **Objednávateľ je oprávnený otvoriť zapečatený obal so zdrojovými kódmi a použiť ich pre prevádzku, rozvoj a servis Diela vlastnými kapacitami, prípadne kapacitami tretích strán dňom podpísania záverečného akceptačného protokolu a v prípadoch ukončenia tejto Zmluvy**
	16. Ak posledná časť plnenia Diela splní akceptačné kritériá a Zhotoviteľ zabezpečí odstránenie všetkých vád Diela, zmluvné strany vyhotovia záverečný akceptačný protokol (ďalej len „**Záverečný akceptačný protokol**“), ktorého podpísaním sa má za to, že Dielo bolo riadne dokončené a odovzdané Zhotoviteľom a prevzaté zo strany Objednávateľa.
1. Správa o plnení
	1. Zhotoviteľ je počas trvania Zmluvy o dielo povinný predkladať Oprávnenej osobe Objednávateľa správy o plnení Zmluvy o dielo v súlade s **Metodickým pokynom pre riadenie IT projektov**, pričom:
		1. **úvodnú správu** o plnení Zmluvy o dielo je povinný predložiť do 30 (tridsať) pracovných dní od nadobudnutia účinnosti Zmluvy,
		2. **priebežné správy** o plnení Zmluvy o dielo je povinný predkladať podľa Komunikačného plánu projektu,
		3. **konečnú správu** o plnení Zmluvy o dielo je povinný predložiť najneskôr v deň podpísania Záverečného akceptačného protokolu Objednávateľom.
	2. **V úvodnej správe** o plnení Zmluvy o dielo Zhotoviteľ zosumarizuje vstupné podmienky pre plnenie Zmluvy o dielo, predloží návrh inicializačných dokumentov projektu v súlade s požiadavkou Vypracovanie projektového plánu podľa **Prílohy č. 1** a predloží dokument Rámcovej špecifikácie riešenia doplniť názov diela s náležitosťami podľa **Prílohy č. 1.** Obsah úvodnej správy o plnení Zmluvy je záväzný pre plnenie Zmluvy o dielo, pričom Zhotoviteľ smie pokračovať v ďalšom plnení Zmluvy až po schválení úvodnej správy o plnení Zmluvy Riadiacim výborom.
	3. **Priebežné správy** o plnení Zmluvy je Zhotoviteľ povinný predkladať pri dosiahnutí **fakturačného míľnika** v zmysle **čl. .........** tejto Zmluvy o dielo, ako aj na základe požiadavky Oprávnenej osoby Objednávateľa:
		1. sumarizáciu progresu aktivít – informácie o postupe prác, ktoré umožnia kontrolu plnenia úloh stanovených v Pláne projektu,
		2. zhodnotenie celkového vývoja s ohľadom na úspešnosť činnosti plnenia termínov,
		3. identifikáciu dôležitých problémov a spôsobu ich riešenia, ktoré sa vyskytnú v priebehu plnenia Zmluvy,
		4. protokoly zo všetkých akceptačných testovaní plnení Zmluvy realizovaných za obdobie, za ktoré je predkladaná priebežná správa o plnení Zmluvy o dielo,
	4. **Konečná správa** bude obsahovať aj:
		1. informácie o všetkých dôležitých problémoch a spôsobe ich riešenia, ktoré sa vyskytli počas plnenia Zmluvy o dielo, špecificky počas využívania Diela,
		2. odporúčania Zhotoviteľa ako sa v budúcnosti vyhnúť prípadným problémom,
		3. akceptačné protokoly zo všetkých dodávok a akceptačných konaní v zmysle tejto Zmluvy o dielo,
		4. register rizík a otvorených otázok.

8.5 **Oprávnená osoba** Objednávateľa rozhodne o schválení alebo neschválení správ podľa tohto článku Zmluvy **do 15 (pätnástich)** **dní** odo dňa doručenia takejto správy. Oprávnená osoba schváli správy písomným potvrdením o schválení správy, ktoré zašle Zhotoviteľovi. V prípade, ak správy neschváli, písomne oznámi Zhotoviteľovi príslušné dôvody a požiada o zmenu alebo dopracovanie posudzovanej správy. V prípade, Oprávnený osoba bez oprávneného dôvodu v rozpore s touto Zmluvou o dielo neschváli správu podľa tejto Zmluvy alebo nezašle Zhotoviteľovi žiadne vyjadrenie, považuje sa takáto správa za schválenú uplynutím **15 dňa odo dňa doručenia** takejto správy, alebo dňom kedy by bol uplynul 15ty deň lehoty.

1. ZÁRUKA A ODSTRAŇOVANIE VÁD POČAS ZÁRUKY
	1. Zhotoviteľ zodpovedá za to, že Dielo je ku dňu podpisu **Záverečného akceptačného protokolu** a počas záručnej doby bez vád, t.j. najmä má funkčné a technické vlastnosti opísané v Zmluve o dielo, najmä v **Prílohe č. 1**.
	2. Zhotoviteľ poskytuje na Dielo a jeho jednotlivé časti záruku počas trvania záručnej doby od riadneho odovzdania a prevzatia príslušnej časti Diela až do uplynutia **4 mesiacov** **(vrátane 1 mesačnej skúšobnej prevádzky)** od riadneho odovzdania a prevzatia Diela ako celku. Počas záručnej doby Zhotoviteľ zodpovedá za funkcionality a funkčnosť Diela, ktorá musí byť v súlade so Zmluvou a jej príslušnými prílohami, ako aj s Cieľovým konceptom. Zhotoviteľ zaručuje, že v záručnej dobe bude Dielo spôsobilé na použitie na účel zodpovedajúci jeho určeniu. Záruka na dodané Diela je zachovaná a predlžuje sa podpisom servisnej zmluvy o prevádzke Diela a trvá počas celého obdobia platnosti a účinnosti servisnej zmluvy o prevádzke Diela. Predmetné platí v prípade ak bude Zhotoviteľ aj poskytovateľom v zmysle servisnej zmluvy o prevádzke Diela.
	3. Zhotoviteľ zaručuje, že odovzdané Dielo nemá právne vady, predovšetkým nie je zaťažené právami tretích osôb z priemyselného alebo iného duševného vlastníctva. Zhotoviteľ sa zaväzuje nahradiť Objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením Zhotoviteľa alebo jeho subdodávateľov podľa tejto Zmluvy.
	4. Objednávateľ je povinný oznámiť Zhotoviteľovi vady podľa tohto článku kedykoľvek do uplynutia záručnej doby podľa bodu 9..1 Zmluvy o dielo, a to bez ohľadu na to, kedy sa Objednávateľ o nich dozvedel alebo mohol dozvedieť, a bez ohľadu na to, či ide o vady skryté alebo zjavné. Objednávateľ je oprávnený požadovať od Zhotoviteľa bezplatné odstránenie vady Diela alebo jeho časti, na ktorú sa vzťahuje záruka podľa tejto Zmluvy o dielo v lehotách podľa úrovne vady uvedených v **Prílohe č. 5** k tejto Zmluve o dielo, ak sa Zmluvné strany nedohodnú na osobitnej lehote. Pre odstránenie pochybností, odstránením vady sa rozumie trvalé vyriešenie vady alebo poskytnutie náhradného riešenia, to však len na dobu do uplynutia lehoty na trvalé vyriešenie vady v zmysle **Prílohy č. 5** tejto Zmluvy o dielo. Zhotoviteľ je povinný reagovať na nahlásenú vadu v lehote stanovenej podľa úrovne vady v **Prílohe č. 5**. Objednávateľ je povinný nahlásiť vady písomne, telefonicky alebo elektronicky na adresu oznámenú na tento účel Zhotoviteľom, prípadne aj a/alebo výlučne prostredníctvom **JIRA**.
	5. Objednávateľ je povinný pri uplatnení vady stanoviť úroveň vady. Zhotoviteľ posúdi správnosť kategorizácie vady Objednávateľom a v prípade nesprávnej kategorizácie vady Objednávateľom je Zhotoviteľ oprávnený odôvodnene odmietnuť kategorizáciu vady Objednávateľom a určiť správnu úroveň vady. Do tej doby je však povinný reagovať na nahlásenú vadu tak, ako zodpovedá kategórií určenej Objednávateľom. Zhotoviteľ je povinný bezodkladne potvrdiť prijatie nahlásenej vady Objednávateľovi písomnou formou, a to aj e-mailom, a reklamovanú vadu bezplatne v stanovenej lehote v súlade s týmto článkom Zmluvy na svoje náklady odstrániť.
	6. Zmluvné strany sa zaväzujú potvrdiť odstránenie vady v zápisnici o odstránení vady podpísanej oboma Zmluvnými stranami, v ktorej uvedú aj predmet vady, spôsob a čas jej odstránenia.
	7. V prípade ak nedôjde k odstráneniu vady podľa jej úrovne v stanovenej lehote a nejde o konanie v súlade s bodom 9.5 Zmluvy o dielo, takéto konanie je podstatným porušením Zmluvy o dielo.
2. CENA A PLATOBNÉ PODMIENKY
	1. Objednávateľ je povinný zaplatiť Zhotoviteľovi za riadne vykonanie Diela na základe tejto Zmluvy cenu dojednanú v zmysle zákona č. 18/1996 Z. z. o cenách v znení neskorších predpisov v celkovej sume  **EUR** (slovom: eur) bez DPH.
	2. Cena za Dielo sa skladá z cien za jednotlivé čiastkové plnenia v súlade s detailným rozpočtom, ktorý tvorí **Prílohu č. 3** tejto Zmluvy o dielo.
	3. Objednávateľ sa zaväzuje uhradiť cenu za Dielo, ku ktorej bude pripočítaná DPH v zmysle platných právnych predpisov.
	4. Cena za Dielo predstavuje odplatu za splnenie všetkých zmluvných záväzkov Zhotoviteľa vyplývajúcich z tejto Zmluvy o dielo a zahŕňa všetky náklady a výdavky Zhotoviteľa na riadne a včasné vykonanie Diela, resp. jeho jednotlivých častí podľa tejto Zmluvy, ako aj cenu za udelenie majetkových práv k Dielu podľa **článku 12** tejto Zmluvy o dielo.
	5. Zhotoviteľ je oprávnený fakturovať cenu podľa bodu 9.1 Zmluvy po častiach v platobných míľnikoch podľa **Prílohy č. 3** tejto Zmluvy.
	6. Zhotoviteľ je oprávnený fakturovať cenu podľa tohto článku Zmluvy o dielo po odovzdaní a prevzatí príslušnej časti Diela, pričom predpokladom pre vznik nároku na zaplatenie ceny za Dielo, resp. jej príslušnej časti, je vyhotovenie a podpísanie príslušného akceptačného protokolu Zmluvnými stranami.
	7. Výdavky vo faktúre musia byť rozdelené do jednotlivých položiek s jednotkovými cenami zaokrúhlenými na 2 (dve) desatinné miesta s jednoznačnou identifikáciou, ktorej položky rozpočtu podľa **Prílohy č. 3** sa predmetná fakturovaná čiastka týka. Ku každej faktúre musí byť priložený originál akceptačného protokolu podpísaného Zmluvnými stranami.
	8. Splatnosť faktúr je **60 dní** odo dňa ich doručenia Objednávateľovi, za predpokladz že faktúra bude spĺňať všetky náležitosti v zmysle bodu **10.9** tohto článku Zmluvy o dielo. Objednávateľ je povinný uhradiť Zhotoviteľovi fakturovanú sumu prevodom na bankový účet Zhotoviteľa uvedený na faktúre, pričom na faktúre musí byť uvedený účet Zhotoviteľa, uvedený v záhlaví Zmluvy. Všetky poplatky súvisiace s bankovým prevodom znáša Objednávateľ. Faktúra sa považuje za uhradenú dňom pripísania fakturovanej sumy na účet Zhotoviteľa.
	9. Faktúra musí obsahovať náležitosti v zmysle zákona č. 222/2004 Z. z. o dani z pridanej hodnoty v platnom znení a v zmysle zákona č. 431/2002 Z.z. o účtovníctve v platnom znení. V prípade jej neúplnosti alebo nesprávnosti je Objednávateľ oprávnený vrátiť ju Zhotoviteľovi na opravu alebo doplnenie; v takom prípade nová lehota splatnosti začne plynúť až dňom doručenia opravenej  faktúry Objednávateľovi.
	10. Platba faktúry podľa tejto Zmluvy bude uskutočnená bezhotovostným prevodom na účet Zhotoviteľa uvedený v príslušnej faktúre, ak je tento účet iný ako je uvedený v tejto Zmluve, pripojí Zhotoviteľ vyhlásenie o oprávnení s účtom disponovať
	11. Zhotoviteľ je povinný plniť svoje záväzky z tejto Zmluvy o dielo aj v prípade omeškania Objednávateľa so zaplatením ceny za Dielo, resp. jeho časť. Omeškanie Objednávateĺa nemá vplyv na plynutie povinností na strane Zhotoviteľa.
	12. Zmluvné strany sa výslovne dohodli, že Zhotoviteľ nie je oprávnený bez predchádzajúceho písomného súhlasu Objednávateľa postúpiť na tretiu osobou a ani založiť akékoľvek svoje pohľadávky vzniknuté na základe alebo súvislosti s touto Zmluvou alebo plnením záväzkov podľa tejto Zmluvy o dielo(ďalej aj len „pohľadávka z tejto Zmluvy“)
3. ZDROJOVÝ KÓD
	1. Zhotoviteľ je povinný pri akceptácii Diela odovzdať Objednávateľovi **funkčné vývojové a produkčné prostredie**, vrátane úplného a aktuálneho zdrojového kódu.
	2. Zhotoviteľ je povinný pri akceptácii Diela alebo jeho časti odovzdať Objednávateľovi zároveň úplný aktuálny zdrojový kód zapečatený, na neprepisovateľnom technickom nosiči dát s označením časti a verzie Systému, ktorej sa týka; za odovzdanie zdrojového kódu Objednávateľovi sa na účely tejto Zmluvy rozumie odovzdanie technického nosiča dát vopred určenej osobe Objednávateľa.  O odovzdaní a prevzatí technického nosiča dát bude oboma Zmluvnými stranami spísaný a podpísaný písomný preberací protokol.
	3. **Úplný zdrojový kód** sa skladá zo zdrojového kódu každého počítačového programu tvoriaceho Systém, ktorý bol Zhotoviteľom vytvorený pri plnení podľa tejto Zmluvy (ďalej len „**vytvorený zdrojový kód**“) a zo zdrojového kódu každého počítačového programu vytvoreného nezávisle od Diela (ďalej len „**preexistentný zdrojový kód**“).
	4. Zhotoviteľ sa zaväzuje k tomu, že zdrojový kód, ktorý je vytvorený počas zhotovovania Diela alebo jeho časti, bude spĺňať podmienky Zákona o ITVS a to v rozsahu , v akom zverejnenie tohto kódu nemôže byť zneužité na činnosť smerujúcu k narušeniu alebo k zničeniu informačného systému.
	5. Objednávateľ je povinný zachovávať dôvernosť odovzdaného **úplného zdrojového kódu**, ak nie je ďalej stanovené inak. Objednávateľ je oprávnený sprístupniť vytvorený zdrojový kód len na základe riadne uzatvorenej písomnej zmluvy o mlčanlivosti a ochrane dôverných informácií. Obmedzenia nakladania s preexistentným zdrojovým kódom sú upravené aj v jednotlivých licenciách resp. sublicenciách k počítačovým programom podľa **článku 12** tejto Zmluvy odilo.
	6. Ak je medzi zmluvnými stranami uzatvorená servisná zmluva o podpore prevádzky, údržbe a rozvoji Systému (ďalej len „**SLA zmluva**“), okamihom akceptácie Diela sa prístup k úplnému zdrojovému kódu vo vývojovom a produkčnom prostredí vrátane nakladania s týmto zdrojovým kódom, riadi podmienkami dohodnutými v SLA zmluve.
	7. Zdrojový kód musí byť spustiteľný v prostredí Objednávateľa a musí byť v podobe, ktorá zaručuje možnosť overenia, že je kompletný a v správnej verzii, tzn. umožňujúcej kompiláciu, inštaláciu, spustenie a overenie funkcionality, a to vrátane podrobnej dokumentácie zdrojového kódu takejto časti Systému.
4. PRÁVA DUŠEVNÉHO VLASTNÍCTVA
	1. Vzhľadom na to, že súčasťou Diela podľa tejto Zmluvy je aj:
		1. vytvorenie plnení, ktoré môžu napĺňať znaky počítačového programu v zmysle Autorského zákona,
		2. použitie počítačových programov Zhotoviteľa alebo tretích osôb, vytvorených nezávisle od Diela, ktoré sú na trhu obchodne dostupné a riadia sa podľa osobitných licenčných podmienok (tzv. preexistentné diela alebo proporietárne diela),
		3. použitie **open source** počítačových programov Zhotoviteľa alebo tretích osôb, vytvorených nezávisle od Diela, ktoré sa riadia osobitnými open source licenčnými podmienkami **(tzv. preexistentné open source diela),** je k týmto súčastiam Diela poskytovaná licencia za podmienok dohodnutých ďalej v tomto článku Zmluvy, a to na účel, pre ktorý bol Systém vytvorený. Poskytnutie licencie je viazané na moment odovzdania časti Diela alebo jeho celku, tzn.: Objednávateľ nadobúda licencie najneskôr dňom odovzdania časti Diela alebo Diela ako celku.
		4. **Zmluvné strany sa dohodli, že pokiaľ Zhotoviteľ vytvorí podľa tejto zmluvy pre Objednávateľa počítačový program chránený autorským právom alebo jeho časť, odovzdaním Diela Objednávateľovi,** **udeľuje Zhotoviteľ Objednávateľovi súhlas používať počítačový program ako licenciu nevýhradnú, časovo neobmedzenú** (po dobu trvania majetkových autorských práv), územne obmedzenú na územie Slovenskej republiky, v neobmedzenom rozsahu (najmä na neobmedzený počet zariadení a užívateľov) a na všetky spôsoby použitia najmä v súlade s § 19 ods. 4 Autorského zákona. Špecifikácia počítačových programov vytvorených Zhotoviteľom podľa tejto zmluvy tvorí **Prílohu č. 1 Objednávateľ je bez potreby akéhokoľvek ďalšieho povolenia Zhotoviteľa oprávnený udeliť inému orgánu verejnej moci Slovenskej republiky sublicenciu na použitie počítačového programu.**
		5. Licencia sa vzťahuje v rovnakom rozsahu na vyjadrenie v strojovom aj zdrojovom kóde, ako aj koncepčné prípravné materiály, súvisiacu dokumentáciu, a to aj na prípadné ďalšie verzie počítačových programov obsiahnutých v Systéme upravené na základe tejto Zmluvy.
		6. Účinnosť tejto licencie nastáva okamihom podpisu akceptačného protokolu k súčasti Diela, ktoré príslušný počítačový program obsahuje; do tej doby je Objednávateľ oprávnený počítačový program použiť v rozsahu a spôsobom nevyhnutným na vykonanie akceptácie príslušnej súčasti Diela.Udelenie licencie nemožno zo strany Zhotoviteľa vypovedať a jej účinnosť trvá aj po skončení účinnosti tejto Zmluvy, ak sa nedohodnú Zmluvné strany výslovne inak.
		7. Odmena za udelenie licencie k Dielu alebo jeho časti spôsobom, v rozsahu a na čas uvedený v bode 12 tejto Zmluvy o dielo je súčasťou ceny za dodanie Diela v zmysle článku10 tejto Zmluvy o dielo. V prípade pochybností o sume zodpovedajúcej cene licencie bude cena licencie zodpovedať **10 %** hodnoty Diela.
		8. Zhotoviteľ touto zmluvou poskytuje Objednávateľovi oprávnenie používať autorské diela spôsobom uvedeným v tomto článku Zmluvy o dielo, okamihom vykonania akceptácie Diela alebo jeho časti do tej doby je Objednávateľ oprávnený autorské dielo použiť v rozsahu a spôsobom nevyhnutným na vykonanie akceptácie Diela alebo príslušnej súčasti Diela.
		9. Udelenie licencie nemožno zo strany Zhotoviteľa vypovedať a jej účinnosť trvá aj po skončení účinnosti tejto Zmluvy, ak sa Zmluvné strany vopred výslovne nedohodnú inak.
		10. Zmluvné strany výslovne vyhlasujú, že ak pri poskytovaní plnenia podľa tejto Zmluvy vznikne činnosťou Zhotoviteľa a Objednávateľa dielo spoluautorov a ak sa nedohodnú Zmluvné strany výslovne inak, bude sa mať za to, že Objednávateľ je oprávnený disponovať majetkovými autorskými práva k dielu spoluautorov tak, ako by bol ich výhradným disponentom a že Zhotoviteľ udelil Objednávateľovi súhlas k akejkoľvek zmene alebo inému zásahu do diela spoluautorov. Cena Diela podľa **čl.10** tejto Zmluvy je stanovená so zohľadnením tohto ustanovenia a Zhotoviteľovi nevzniknú v prípade vytvorenia diela spoluautorov žiadne nové nároky na odmenu.
		11. Ak nie je v tejto Zmluve uvedené inak, Zhotoviteľ touto Zmluvou prevádza na Objednávateľa všetky osobitné práva zhotoviteľa databázy podľa § 135 ods. 1 Autorského zákona, ktoré Zhotoviteľ ako zhotoviteľ databázy má k súčastiam plnenia predmetu Zmluvy, ktoré sú databázou, a to v rozsahu uvedenom v tomto článku Zmluvy.
	2. Zmluvné strany sa dohodli, že pokiaľ Zhotoviteľ pri tvorbe Diela ako jeho súčasť použije (spravidla ich spracovaním) počítačový program Zhotoviteľa alebo tretích strán, ktorý je na trhu obchodne dostupný podľa **osobitných licenčných podmienok**, odovzdaním Diela Objednávateľovi, udeľuje Zhotoviteľ Objednávateľovi súhlas používať počítačový program podľa podmienok a v rozsahu takejto osobitnej licencie alebo sublicencie. Špecifikácia obchodne dostupných počítačových programov a ich licencií, tvoriacich súčasť Diela podľa tejto Zmluvy o dielo tvorí **Prílohu č. 1**. Za predpokladu že licencie k Dielu podľa prvej vety tohto článku stratia platnosť a účinnosť, Zhotoviteľ je povinný zabezpečiť kvalitatívne zodpovedajúci ekvivalent pôvodných licencií na obdobie platnosti a účinnosti tejto Zmluvy o dielo, a to takým spôsobom aby bol Objednávateľ  schopný zabezpečovať plynulú, bezpečnú a spoľahlivú prevádzku informačnej technológie verejnej správy (informačného systému)
	3. Zmluvné strany sa dohodli, že pokiaľ Zhotoviteľ pri tvorbe Diela ako jeho súčasť použije (spravidla ich spracovaním) počítačový program Zhotoviteľa alebo tretích strán, ktorý sa riadi **osobitnou open source licenciou**, je Objednávateľ povinný dodržiavať podmienky konkrétnej open source licencie vzťahujúcej sa na dotknutý open source počítačový program. Špecifikácia open source počítačových programov a ich licencií, tvoriacich súčasť Diela podľa tejto Zmluvy o dielo tvorí **Prílohu č.1.**
	4. Práva získané v rámci plnenia tejto Zmluvy o dielo prechádzajú aj na prípadného právneho nástupcu Objednávateľa. Prípadná zmena v osobe Zhotoviteľa (napr. právne nástupníctvo) nebude mať vplyv na oprávnenia udelené v rámci tejto Zmluvy o dielo Zhotoviteľom Objednávateľovi.
	5. Zhotovieľ sa zaväzuje samostatne zdokumentovať všetky využitia **proprietárneho softvéru** v rámci Diela a predložiť Objednávateľovi ucelený prehľad využitého **proprietárneho alebo preexistentného softvéru**, **open source SW**, **licenčných podmienok a alternatívnych Zhotoviteľov**, a to najneskôr pri príprave Cieľového konceptu.

12.9 **Ak sú s použitím proprietárneho alebo preexistentného softvéru, služieb podpory k nemu, či iných súvisiacich plnení spojené akékoľvek poplatky,** je Zhotoviteľ povinný v rámci ceny Diela riadne uhradiť všetky tieto poplatky za celú dobu trvania Zmluvy o dielo a za obdobie po jej skončení až do uplynutia 1 kalendárneho roka po roku, v ktorom má skončiť záručná doba k Dielu podľa tejto Zmluvy o dielo.

1. OCHRANA DÔVERNÝCH INFORMÁCIÍ A OSOBNÝCH ÚDAJOV
	1. Ak Zhotoviteľ pri plnení predmetu Zmluvy o dielo bude spracúvať v mene Objednávateľa osobné údaje dotknutých osôb, a teda bude vystupovať v postavení sprostredkovateľa v zmysle čl. 4 ods. 8 nariadenia Európskeho parlamentu a Rady (EÚ) 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov), (ďalej len „GDPR“) a § 5 písm. p) zákona č. 18/2018 Z. z. o ochrane osobných údajov a o zmene a doplnení niektorých zákonov, Zmluvné strany sa zaväzujú uzatvoriť zmluvu o poverení spracúvaním osobných údajov v zmysle článku 28 GDPR a § 34 zákona o ochrane osobných údajov, a to súčasne s uzatvorením tejto Zmluvy o dielo. V zmluve o poverení spracúvaním osobných údajov podľa predchádzajúcej vety Zmluvné strany vymedzia predmet a dobu spracúvania osobných údajov, povahu a účel spracúvania, zoznam alebo rozsah osobných údajov, kategórie dotknutých osôb a povinnosti a práva Objednávateľa ako prevádzkovateľa, ako i ustanovia ďalšie práva a povinnosti v súlade so zákonom o ochrane osobných údajov.
	2. Zmluvné strany sú povinné zaviazať mlčanlivosťou o osobných údajoch fyzické osoby, ktoré prídu do styku s osobnými údajmi, pričom povinnosť mlčanlivosti trvá aj po skončení pracovného pomeru, štátnozamestnaneckého pomeru alebo obdobného pracovného vzťahu fyzických osôb.
	3. Zmluvné strany sú povinné zachovávať mlčanlivosť o informáciách, ktoré získali v súvislosti s plnením predmetu Zmluvy o dielo a získané výsledky nesmú ďalej použiť na iné účely ako plnenie predmetu Zmluvy, okrem prípadu poskytnutia informácií odborným poradcom Zhotoviteľa (vrátane právnych, účtovných, daňových a iných poradcov alebo audítorov), ktorí sú viazaní všeobecnou povinnosťou mlčanlivosti na základe osobitných právnych predpisov alebo sú povinní zachovávať mlčanlivosť na základe písomnej dohody s dotknutou Zmluvnou stranou, alebo subdodávateľom, ak sa subdodávateľ podieľa na plnení predmetu Zmluvy, a ak je to potrebné na účely plnenia povinností Zhotoviteľa podľa Zmluvy.
	4. Povinnosť Zhotoviteľa a Objednávateľa zachovávať mlčanlivosť o informáciách, ktoré získali v súvislosti s plnením predmetu Zmluvy o dielosa nevzťahuje na informácie, ktoré:
		1. boli zverejnené už pred podpisom Zmluvy o dielo;
		2. sa stanú všeobecne a verejne dostupné po podpise Zmluvy o dielo z iného dôvodu ako z dôvodu porušenia povinností podľa Zmluvy o dielo;
		3. majú byť sprístupnené na základe povinnosti stanovenej zákonom, rozhodnutím súdu, prokuratúry alebo na základe iného záväzného rozhodnutia príslušného orgánu;
		4. boli získané Zhotoviteľom, resp. Objednávateľom od tretej strany, ktorá ich legitímne získala alebo vyvinula a ktorá nemá žiadnu povinnosť, ktorá by obmedzovala ich zverejňovanie.
	5. Zmluvné strany sa zaväzujú, že poučia svojich zamestnancov, štatutárne orgány, ich členov a subdodávateľov, ktorým sú sprístupnené dôverné informácie, o povinnosti mlčanlivosti v zmysle tohto článku Zmluvy o dielo. V  rozsahu zaisťujúcom splnenie povinnosti mlčanlivosti podľa tohto článku Zmluvy, Zhotoviteľ uzatvorí s každým subdodávateľom dohodu o mlčanlivosti, pokiaľ obdobný záväzok nevyplýva pre takého subdodávateľa zo zákona. Zhotoviteľ vyhlasuje, že oboznámil svojich zamestnancov, ktorí sa budú podieľať na plnení tejto Zmluvy, s povinnosťou mlčanlivosti v zmysle tejto Zmluvy.
	6. Zmluvné strany sa zaväzujú užívať Dôverné informácie v zmysle čl. 1 Zmluvy o dielo výlučne na účel, na ktorý im boli poskytnuté a zároveň sa zaväzujú Dôverné informácie ochraňovať najmenej s rovnakou starostlivosťou ako ochraňujú vlastné dôverné informácie rovnakého druhu, vždy však najmenej v rozsahu primeranej odbornej starostlivosti, predovšetkým ich budú chrániť pred náhodným alebo neoprávneným poškodením a zničením, náhodnou stratou, zmenou alebo iným znehodnotením, nedovoleným prístupom alebo sprístupnením alebo zverejnením, pričom ak nie je v tejto Zmluve ustanovené inak, zaväzujú sa, že bez predchádzajúceho písomného súhlasu druhej zmluvnej strany neposkytnú, neodovzdajú, neoznámia alebo iným spôsobom nevyzradia, resp. nesprístupnia dôverné informácie druhej zmluvnej strany tretej osobe.
2. OPRÁVNENÉ OSOBY
	1. Zhotoviteľ sa zaväzuje do piatich (5) pracovných dní od podpisu tejto Zmluvy odielo vymenovať oprávnenú osobu, ktorá bude počas účinnosti tejto Zmluvy o dielo oprávnená konať za Zhotoviteľa v záležitostiach súvisiacich s plnením tejto Zmluvy o dielo, a v tej istej lehote písomne oznámiť Objednávateľovi jej meno a kontaktné údaje.
	2. Objednávateľ sa zaväzuje do piatich (5) pracovných dní od podpisu tejto Zmluvy o dielo vymenovať oprávnenú osobu, ktorá bude počas účinnosti tejto Zmluvy o dielo oprávnená konať za Objednávateľa v záležitostiach súvisiacich s plnením tejto Zmluvy o dielo, a v tej istej lehote písomne oznámiť Objednávateľovi jej meno a kontaktné údaje.
	3. Prostredníctvom určených oprávnených osôb Zmluvné strany:
		1. uskutočnia všetky organizačné záležitosti s ohľadom na všetky aktivity a činnosti súvisiace s plnením podľa tejto Zmluvy o dielo;
		2. zabezpečia koordináciu jednotlivých aktivít a činností Zmluvných strán súvisiacich s plnením podľa tejto Zmluvy o dielo;
		3. sledujú priebeh plnenia tejto Zmluvy o dielo;
		4. navrhujú potrebné zmeny technických riešení a technickej povahy v zmysle tejto Zmluvy o dielo;
		5. zabezpečia vzájomnú spoluprácu a súčinnosť.
	4. Každá zo Zmluvných strán môže zmeniť oprávnené osoby. Takáto zmena je účinná dňom doručenia písomného oznámenia o zmene obsahujúceho aj meno a kontaktné údaje novej oprávnenej osoby druhej Zmluvnej strane.
3. SÚČINNOSŤ
	1. Zmluvné strany sa zaväzujú vzájomne spolupracovať a poskytovať si všetky informácie a nevyhnutnú súčinnosť potrebnú pre riadne plnenie svojich záväzkov vyplývajúcich im z tejto Zmluvy o dielo.
	2. Objednávateľ je povinný počas celej doby trvania Zmluvy poskytovať Zhotoviteľovi súčinnosť v oblasti doplnenia údajov, podkladov a iných dokladov na základe jeho požiadaviek na splnenie povinnosti dodať Dielo a jeho jednotlivé časti riadne a včas v súlade s touto Zmluvou.
	3. Objednávateľ sa zaväzuje poskytnúť Zhotoviteľovi potrebnú súčinnosť pri zhotovovaní Diela a zaistiť súčinnosť tretích osôb spolupracujúcich s Objednávateľom a to v rozsahu, ktorý je výslovne uvedený v **Prílohe č. 2** tejto Zmluvy, resp. ktorý môže byť spresnený v rámci Cieľového konceptu odsúhlaseného Objednávateľom.
	4. Zhotoviteľ sa zaväzuje spolupracovať s Objednávateľom počas vykonávania Diela a vyvinúť maximálne úsilie a súčinnosť z jeho strany tak, aby bolo Dielo vykonané v súlade s touto Zmluvou o dielo.
	5. Zhotoviteľ sa zaväzuje, že pri zmene Zhotoviteľa poskytne Objednávateľovi úplnú súčinnosť pri prechode na nového Zhotoviteľa, najmä v oblasti architektúry a integrácie informačných systémov a informuje nového Zhotoviteľa o všetkých procesných a iných úkonoch pri plnení tejto Zmluvy so zreteľom na úkny týkajúce sa odovzdania Diela alebo jeho časti v súlade s **čl. 7** Zmluvy o dielo .
4. KOMUNIKÁCIA ZMLUVNÝCH STRÁN
	1. Zmluvné strany sa dohodli, že osobami oprávnenými komunikovať vo veciach týkajúcich sa zhotovenia Diela alebo jeho častí podľa tejto Zmluvy o dielo sú:
		1. Za Objednávateľa:
			1. Meno a funkcia: , Oprávnená osoba na strane Objednávateľa
			2. Telefonický kontakt:
			3. e-mail:
		2. Za Zhotoviteľa:
			1. Meno a funkcia: , Oprávnená osoba na strane Zhotoviteľa
			2. Telefonický kontakt:
			3. e-mail: .
	2. Zmluvné strany sa ďalej dohodli, že v prípade ak nastane zmena vyššie uvedených osôb, Zmluvné strany sa zaväzujú vzájomne si poskytnúť informácie o týchto osobách.
5. OCHRANA ZAMESTNANCOV ZHOTOVITEĽA A SUBDODÁVATEĽOV
	1. Zhotoviteľ pri plnení predmetu Zmluvy o dielo zodpovedá za svojich zamestnancov, ich bezpečnosť a ochranu zdravia pri práci, a tiež za svojich subdodávateľov. Zhotoviteľ je povinný vykonať všetky nevyhnutné opatrenia, aby zabezpečil v súvislosti s plnením Zmluvy bezpečnosť svojich zamestnancov, zamestnancov Objednávateľa, subdodávateľov a ďalších osôb, ktoré sa s vedomím Objednávateľa zdržujú v mieste plnenia predmetu Zmluvy o dielo.
	2. Zhotoviteľ je povinný v súvislosti s plnením predmetu Zmluvy o dielo vykonať opatrenia a určiť postupy na zaistenie bezpečnosti svojich zamestnancov a subdodávateľov, a zabezpečiť prostriedky potrebné na ochranu života a zdravia zamestnancov v mieste plnenia predmetu Zmluvy o dielo pre prípad vzniku bezprostredného a vážneho ohrozenia života alebo zdravia; o vykonaných opatreniach je Zhotoviteľ povinný informovať Objednávateľa a ďalšie osoby zdržujúce sa na mieste plnenia predmetu Zmluvy o dielo.
	3. Objednávateľ je povinný a zaväzuje sa zabezpečiť také pracovné podmieny v súlade s pravidlami bezpečnosti a ochrany zdravia práci aké zabezpečuje pre svojích zamestnancov alebo pracovníkov na dohody uzatváraných mimo pracovného pomeru.
	4. V prípade, ak budú miestom plnenia predmetu Zmluvy o dielo priestory Objednávateľa, povinnosti vyplývajúce z bodu 17.2 Zmluvy o dielo sa primerane uplatnia na Objednávateľa.
	5. Zhotoviteľ je povinný bezodkladne oboznamovať Objednávateľa o nedostatkoch a iných závažných skutočnostiach v priestoroch Objednávateľa tvoriacich miesto plnenia predmetu Zmluvy o dielo, ktoré́ by pri práci mohli ohroziť̌ bezpečnosť̌ alebo zdravie zamestnancov Zhotoviteľa alebo jeho subdodávateľov, zamestnancov Objednávateľa alebo tretích osôb, o ktorých sa dozvedel v súvislosti s plnením predmetu Zmluvy o dielo.
	6. Zhotoviteľ je povinný bezodkladne oboznámiť Objednávateľa o mimoriadnej udalosti (nebezpečná́ udalosť, pracovný úraz zamestnanca Zhotoviteľa alebo inej osoby konajúcej v mene Zhotoviteľa), ktorá́ sa stala v súvislosti s plnením predmetu Zmluvy o dielo a ktorá sa týka ochrany zamestnancov Zhotoviteľa a jeho subdodávateľov. Povinnosť Zhotoviteľa podľa predchádzajúcej vety platí aj vtedy, ak k mimoriadnej udalosti nedošlo v súvislosti s plnením predmetu Zmluvy o dielo, ale došlo k nej na pracoviskách Objednávateľa.
	7. Zhotoviteľ je povinný́ zaraďovať zamestnancov na výkon práce so zreteľom na ich zdravotný́ stav, schopnosti, kvalifikačné predpoklady a odbornú spôsobilosť podľa právnych predpisov a ostatných predpisov na zaistenie bezpečnosti a ochrany zdravia pri práci a nedovoliť̌, aby vykonávali práce, ktoré́ nezodpovedajú́ ich zdravotnému stavu a schopnostiam a na ktoré́ nemajú́ vek, kvalifikačné predpoklady alebo doklad o odbornej spôsobilosti podľa právnych predpisov a ostatných predpisov na zaistenie bezpečnosti a ochrany zdravia pri práci.
6. ZODPOVEDNOSŤ ZA ŠKODU A NÁHRADA ŠKODY
	1. Nebezpečenstvo škody a vlastnícke právo ku všetkým hmotným plneniam Diela vytvoreným a/alebo dodaným na základny Zmluvy o dielo prechádza na Objednávateľa odovzdaním Diela alebo jeho časti Objednávateľovi.
	2. Každá zo Zmluvných strán nesie zodpovednosť za spôsobenú škodu porušením všeobecne platných a účinných právnych predpisov Slovenskej republiky a tejto Zmluvy.
	3. Zhotoviteľ zodpovedá za škodu spôsobenú Objednávateľovi jeho zamestnancami a/alebo subdodávateľmi, pričom ustanovenia Zákonníka práce o zodpovednosti zamestnancov za škodu ako i ustanovenia Obchodného zákonníka o náhrade škody aplikovateľné na škodu spôsobenú subdodávateľmi tým nie sú dotknuté.
	4. Zhotoviteľ zodpovedá za škodu, ktorá vznikne Objednávateľovi počas platnosti a existencie tejto Zmluvy o dielo a pôjde o škodu spôsobenú vadou informačného systému. Za takto spôsobenú škodu zodpovedá Zhotoviteľ, ak vznikla v čase platnej záruky na predmet Zmluvy o dielo a tiež ak škoda v znikla v dôsledku vady Diela v čase platnosti a účinnosti Servisnej Zmluvy popísanej Zhotoviteľom.
	5. Na vznik zodpovednosti za spôsobenú škodu nie je nevyhnutné aby bola spôsbená úmyselným konaním Zhotoviteľa, Oprávnenej osoby Zhotoviteľa alebo inej poverenej osoby, ale postačuje spôsobenie škody z nedbanlivosti.
	6. Obe Zmluvné strany sa zaväzujú vyvinúť maximálne úsilie k predchádzaniu škodám a k minimalizácii vzniknutých škôd.
	7. Zhotoviteľ je povinný postupovať pri plnení pokynov a zadaní zo strany Objednávateľa s odbornou starostlivosťou a na nevhodnosť pokynov Objednávateľa upozorniť. Ak Objednávateľa na nevhodnosť pokynov neupozorní, nemôže sa zbaviť zodpovednosti za vzniknutú škodu, iba ak nevhodnosť nemohol zistiť ani pri vynaložení odbornej starostlivosti. Zhotoviteľ nezodpovedá ani za škodu, ktorá vznikla v dôsledku vadného zadania zo strany Objednávateľa, ak Zhotoviteľ bezodkladne upozornil Objednávateľa na vadnosť tohto zadania a Objednávateľ na tomto zadaní naďalej písomne trval.
	8. Ak nevhodné pokyny a/alebo podklady dané Objednávateľom prekážajú v riadnom plnení povinností Zhotoviteľa podľa tejto Zmluvy o dielo, je Zhotoviteľ povinný ich plnenie v nevyhnutnom rozsahu prerušiť do doby výmeny nevhodných podkladov alebo zmeny pokynov Objednávateľa alebo písomného oznámenia, že Objednávateľ trvá na poskytnutí plnení podľa tejto Zmluvy o dielo s použitím podkladov a pokynov daných mu Objednávateľom. O dobu, po ktorú bolo potrebné plnenie povinností Zhotoviteľa podľa tejto Zmluvy o dielo prerušiť sa predlžuje lehota určená na ich splnenie. Zhotoviteľ má takisto nárok na úhradu nákladov spojených s prerušením plnenia jeho povinností podľa tejto Zmluvy za podmienok uvedených v tomto bode alebo s použitím nevhodných podkladov Objednávateľa do doby, keď sa ich nevhodnosť mohla zistiť.
	9. Zmluvné strany sa zaväzujú upozorniť písomne druhú Zmluvnú stranu bez zbytočného odkladu na vzniknuté okolnosti vylučujúce zodpovednosť, brániace riadnemu plneniu tejto Zmluvy o dielo. Zmluvné strany sa zaväzujú k vyvinutiu maximálneho úsilia na odvrátenie a prekonanie okolností vylučujúcich zodpovednosť.
	10. Zhotoviteľ je oprávnený zabezpečiť plnenie tejto Zmluvy o dielo alebo jeho častí prostredníctvom subdodávateľov v súlade s podmienkami Verejného obstarávania a touto Zmluvou o dielo. Zhotoviteľ zodpovedá za každé plnenie takéhoto subdodávateľa v rozsahu, ako keby plnenie poskytoval sám.
	11. Zhotoviteľ sa zaväzuje, že v prípade poskytnutia Objednávkových služieb prostredníctvom subdodávateľov alebo treťou stranou dodrží štandardy pre aktualizáciu informačno-komunikačných technológií a štandardy pre účasť tretej strany v súlade s § 42 písm. a), c) a d) a § 43 písm. b) a c) Výnosu o štandardoch pre ISVS. Ak sa počas trvania Zmluvy o dielo preukáže, že Zhotoviteľ uvedenú povinnosť porušil, Objednávateľ má právo odmietnuť akceptáciu plnenia a nárok na náhradu škody.
	12. V prípade okolností vyššej moci, ktorou sa rozumie prekážka, ktorá nastala nezávisle od vôle Zmluvnej strany a bráni jej v splnení jej zmluvných povinností a zároveň nemožno rozumne predpokladať, že by povinná Zmluvná strana túto prekážku alebo jej následky odvrátila alebo prekonala a tiež že by v čase vzniku záväzku túto prekážku predvídala, Zmluvná strana, ktorá nesplní svoje povinnosti z tejto Zmluvy o dielo z dôvodu okolností vyššej moci, nebude zodpovedná za žiadne dôsledky neplnenia svojich povinností, vrátane zodpovednosti za škodu, za predpokladu, že vykonala všetky rozumné opatrenia pre ich splnenie. V takýchto prípadoch nesplnenie povinností nezakladá dôvod pre odstúpenie od Zmluvy alebo vznik nároku na zmluvnú pokutu. Čas pre splnenie povinnosti sa predlžuje o čas trvania akejkoľvek z okolností uvedených v tomto bode Zmluvy o dielo a o čas nevyhnutný na odstránenie ich následkov.
	13. Konaním v súlade s bodom 18.12 Zmluvy o dielo nie je konanie spočívajúce v oneskorených dodávkach subdodávateľa, partnera alebo iného subjektu v rácmi plnenia zmluvy o dodávke alebo zmluvy o partnerstve.
	14. Za konanie vylučujúce zodpovednosť sa považuje konanie/nekonananie riadiaceho orgánu, sprostredkovateľského orgánu, certfikačného orgánu, orgánu auditu alebo iného orgánu oprávneného vstupovať do zmluvných vzťahov v zmysle zákona č. 292/204 Z. z. o príspevku poskytovanom z euróspkych štrutkurálnych a investičných fondov a o zmene a doplnení niektorých zákonov v platnom znení (ďalej len „Zákon o EŠIF“) za predpokladu, že plnenie Zmluvy o dielo je realizáciou projektu financovaného z európskych štrukturálnych a investičnáých fondov EÚ.
7. SUBDODÁVATELIA A REGISTER PARTEROV VEREJNÉHO SEKTORA
	1. Na poskytovanie plnení, ktoré tvoria súčasť Diela pre Objednávateľa, má Zhotoviteľ, za podmienok dohodnutých v tejto Zmluve o dielo, právo uzatvárať subdodávateľské zmluvy. Tým nie je dotknutá zodpovednosť Zhotoviteľa za plnenie Zmluvy o dielo v súlade s § 41 ods. 8 ZVO a Zhotoviteľ je povinný odovzdávať Objednávateľovi plnenia sám, na svoju zodpovednosť, v dohodnutom čase a v dohodnutej kvalite.
	2. Zoznam subdodávateľov s ich identifikačnými údajmi v rozsahu: (i) meno a priezvisko alebo obchodné meno, resp. názov, (ii) adresa pobytu alebo sídlo, (iii) IČO alebo dátum narodenia, ak nebolo pridelené IČO, (iv) podiel plnenia zo Zmluvy o dielo v percentuálnom vyjadrení, ako aj údaje o osobe oprávnenej konať za subdodávateľa v rozsahu meno a priezvisko, adresa pobytu a dátum narodenia, tvorí neoddeliteľnú súčasť tejto Zmluvy ako **Príloha č. 4**.
	3. Zhotoviteľ je povinný písomne oznámiť Oprávnenenj osobe Objednávateľa akúkoľvek zmenu údajov o subdodávateľovi bezodkladne po tom, ako sa o takej zmene dozvedel.
	4. Zhotoviteľ je oprávnený zmeniť alebo doplniť subdodávateľa počas trvania Zmluvy. Zhotoviteľ je povinný je povinnýpredložiť písomné oznámenie o zmene alebo doplnení subdodávateľa, ktoré bude obsahovať údaje o navrhovanom subdodávateľovi v rozsahu podľa článku 19 Zmluvy o dielo. Akákoľvek zmena subdodávateľa, ktorá predstavuje zmenu Prílohu č. 7 musí Zhotoviteľ oznámiť 15 kalendárnych dní pred dňom zmeny alebo doplnení subdodávateľa. Zmena alebo doplnenie subdodávateľa podlieha súhlasu zo strany Objednávateľa.
	5. Porušenie povinnosti vyplývajúce z bodov 19.2, 19.3 a 19.4 tejto Zmluvy o diele sa považuje za podstatné porušenie Zmluvy.
	6. Zhotoviteľ, jeho subdodávatelia v zmysle § 2 ods. 5 písm. e) ZVO a subdodávatelia podľa § 2 ods. 1 písm. a) bod 7 Zákona o registri partnerov verejného sektora a o zmene a doplnení niektorých zákonov (ďalej spoločne len „**subdodávatelia**“), musia byť zapísaní do registra partnerov verejného sektora, a to počas celej doby trvania Zmluvy o dielo. U subdodávateľov táto povinnosť platí len vtedy, ak subdodávatelia majú povinnosť byť zapísaní v registri partnerov verejného sektora podľa Zákona o registri partnerov verejného sektora. Porušenie tejto povinnosti sa považuje za podstatné porušenie Zmluvy o dielo a je dôvodom, ktorý oprávňuje Objednávateľa na odstúpenie od Zmluvy o dielo.
	7. Zhotoviteľ je povinný zabezpečiť, aby subdodávatelia, ktorým vznikla povinnosť zápisu do registra partnerov verejného sektora, mali riadne splnené povinnosti ohľadom zápisu do registra partnerov verejného sektora v zmysle Zákona o registri partnerov verejného sektora.
	8. Zhotoviteľ zodpovedá za správnosť a úplnosť údajov zapísaných v registri partnerov verejného sektora, identifikáciu konečného užívateľa výhod a overovanie identifikácie konečného užívateľa výhod v zmysle § 11 Zákona o registri partnerov verejného sektora.
	9. Objednávateľ má právo odstúpiť od Zmluvy o dielo z dôvodov uvedených v § 15 ods. 1 Zákona o registri partnerov verejného sektora. Objednávateľ nie je v omeškaní a nie je povinný plniť, čo mu ukladá Zmluva o dielo, ak nastanú dôvody podľa § 15 ods. 2 Zákona o registri partnerov verejného sektora. Zmluva zaniká doručením oznámenia o odstúpení od Zmluvy o dielo. Riadne poskytnuté plnenia, vzájomne poskytnuté do dňa odstúpenia od Zmluvy o dielo, si Zmluvné strany ponechajú; tým nie je dotknutý nárok Zhotoviteľa na odplatu za riadne dodané plnenie podľa tejto Zmluvy o dielo.
	10. Objednávateľ je oprávnený požadovať od Zhotoviteľa zmluvnú pokutu vo výške 10.000,- EUR (slovom: desaťtisíc eur) za každý deň existencie dôvodu vzniku práva na odstúpenie od Zmluvy v zmysle § 15 ods. 1 Zákona o registri partnerov verejného sektora*,* resp. § 19 ods. 3 ZVO. Právo Objednávateľa na zmluvnú pokutu podľa predchádzajúcej vety zaniká, ak Objednávateľ odstúpi od Zmluvy v súlade s § 15 ods. 1 Zákona o registri partnerov verejného sektora, resp. podľa § 19 ods. 3 ZVO.
	11. Na subdodávateľov sa vzťahuje povinosť strpieť výkon kontroly/auditu súvisiaceho s plnením podľa tejto Zmluvy kedykoľvek počas platnosti a účinnosti Zmluvy o poskytnutí nenávratného finančného príspevku č. .............. uzatvorenej dňa ............ Objednávateľom ako prijímateľom nenávratného finančného príspevku a ktorej znenie je dostupné na ............. (ďalej aj len „Zmluva o poskytnutí NFP“), a to zo strany oprávnených osôb na výkon tejto kontroly/auditu v zmysle príslušných právnych predpisov Slovenskej republiky a Európskej únie, najmä zákona č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších predpisov a zákona č. 357/2015 Z. z. o finančnej kontrole a audite a o zmene a doplnení niektorých zákonov v znení neskorších predpisov a vyššie uvedenej Zmluvy o poskytnutí NFP a jej príloh vrátane Všeobecných zmluvných podmienok a poskytnúť im riadne a včas všetku potrebnú súčinnosť
8. SANKCIE A ZMLUVNÉ POKUTY
	1. Ak bude Zhotoviteľ v omeškaní s plnením povinnosti odovzdať Objednávateľovi Dielo alebo jeho časť, Objednávateľ je oprávnený požadovať od Zhotoviteľa zmluvnú pokutu vo výške **5%** z ceny Diela vrátane DPH, s ktorej dodaním je v omeškaní, za každý deň omeškania.
	2. Ak bude Zhotoviteľ v omeškaní s plnením povinnosti odstrániť záručnú vadu Diela, Objednávateľ je oprávnený požadovať od Zhotoviteľa zmluvnú pokutu vo výške **10.000,- EUR** za každý deň omeškania.
	3. Ak bude Zhotoviteľ v omeškaní s plnením povinností podľa **čl. 11 Zmluvy**, Objednávateľ je oprávnený požadovať od Zhotoviteľa zmluvnú pokutu vo výške **10.000,- EUR** za každý deň omeškania.
	4. Zhotoviteľ sa zaväzuje predložiť Objednávateľovi vyhlásenie o splnení požiadaviek podľa platnej legislatívy, najmä platného **Výnosu o štandardoch pre ISVS** a **Metodického pokynu pre riadenie IT projektov**, a to pre každú takúto požiadavku osobitne, vrátane spôsobu implementácie. Ak Zhotoviteľ nepredloží Objednávateľovi predmetné vyhlásenie, Objednávateľ je oprávnený požadovať od Zhotoviteľa zmluvnú pokutu vo výške **100 %** z ceny Diela vrátane DPH.
	5. V prípade omeškania Objednávateľa so splnením peňažného záväzku alebo jeho časti, má Zhotoviteľ právo v súlade s § 369a Obchodného zákonníka v znení zákona č. 9/2013 Z. z. uplatniť si z nezaplatenej sumy úroky z omeškania v sadzbe podľa Nariadenia vlády SR č. 21/2013 Z.z.
	6. Celková suma všetkých zmluvných pokút a úrokov z omeškania, ktoré bude Zhotoviteľ alebo Objednávateľ povinný zaplatiť podľa tejto Zmluvy, neprekročí **100 %** z ceny Diela vrátane DPH.
	7. Zaplatením zmluvnej pokuty nie je dotknutý nárok Zmluvných strán na náhradu škody spôsobenú porušením povinností, na ktorú sa vzťahuje zmluvná pokuta, ktorá prevyšuje výšku dohodnutej zmluvnej pokuty.
9. ZMENY DIELA A ZMENY ZMLUVY
	1. Ak Objednávateľ v budúcnosti zistí ďalšie časti Diela, o ktoré je potrebné rozšíriť Dielo ako celok, a ktoých dodanie je nevyhnutným predpokladom funkčnosti, kompatibility Diela ako celku a zároveň ide o nevyhnutný prvok za účelom plnenia tejto Zmluvy, je oprávnený v súlade s ustaveniami Zákona o VO zabezpečiť dodanie časti Diela. Zhotoviteľ nemá právo na prednostné dodanie ďalšej časti Diela bez ohľadu na skutočnosť, že predmetom Diela môžu byť autorské práva Zhotoviteľa.
	2. Zmena Zmluvy o dielo sa vykoná prostredníctvom obojstranne podpísaného písomného dodatku k Zmluve.
	3. Objednávateľ je oprávnený v odôvodnených prípadoch v súlade s § 18 ZVO písomne navrhnúť zmeny Diela alebo jeho častí, jeho doplnenie alebo rozšírenie.
	4. Akúkoľvek inú zmenu Zmluvy o dielo možno uskutočniť formou písomného dodatku podpísaného štatutárnymi zástupcami oboch Zmluvných strán.
10. POVINNOSŤ ZHOTOVITEĽA PRI VÝKONE AUDITU/KONTROLY/OVEROVANIA
	1. Zhotoviteľ berie na vedomie, že finančné prostriedky Objednávateľa určené na zaplatenie celkovej ceny Diela podľa čl. 9 tejto Zmluvy sú finančné prostriedky z Európskeho fondu regionálneho rozvoja (Operačný program Integrovaná infraštruktúra v rámci operačnej osi 7 Informačná spoločnosť pre programové obdobie 2014 – 2020) a zároveň sú finančné prostriedky zo štátneho rozpočtu Slovenskej republiky. Zhotoviteľ berie na vedomie, že podpisom tejto Zmluvy sa stáva súčasťou Systému riadenia európskych štrukturálnych a investičných fondov a Systému finančného riadenia. Zhotoviteľ zároveň berie na vedomie, že na použitie prostriedkov, kontrolu použitia týchto prostriedkov a vymáhanie ich neoprávneného použitia alebo zadržania sa vzťahuje režim upravený v osobitných predpisoch, napr. zákon č. 357/2015 Z. z. o finančnej kontrole a o audite a o zmene a doplnení niektorých zákonov v znení neskorších právnych predpisov (ďalej ako „**zákon č. 357/2015 Z. z.**“), zákon č. 523/2004 Z. z. o rozpočtových pravidlách verejnej správy a o zmene a doplnení niektorých zákonov v znení neskorších právnych predpisov, zákon č. 440/2000 Z. z. o správach finančnej kontroly v znení neskorších právnych predpisov, zákon č. 292/2014 Z. z. o príspevku poskytovanom z európskych štrukturálnych a investičných fondov a o zmene a doplnení niektorých zákonov v znení neskorších právnych predpisov, zákon č. 528/2008 Z. z. o pomoci a podpore poskytovanej z fondov Európskeho spoločenstva v znení neskorších predpisov a v zmysle ďalších príslušných právnych predpisov Slovenskej republiky a právnych aktov Európskej únie.
	2. Zmluvné strany sa dohodli a súhlasia, že všetky zmeny v Systéme riadenia európskych štrukturálnych a investičných fondov, Systéme finančného riadenia EŠIF, Systéme riadenia EŠIF alebo v právnych dokumentoch vydaných oprávnenými osobami, z ktorých pre Zhotoviteľa vyplývajú práva a povinnosti v súvislosti s plnením podľa tejto Zmluvy a Zmluvy o poskytnutí NFP, ak boli tieto dokumenty zverejnené, sú pre Zhotoviteľa záväzné dňom ich zverejnenia.
	3. Okrem povinností uvedených v tejto Zmluve je Zhotoviteľ povinný strpieť výkon kontroly/auditu/overovania oprávnenými osobami v súvislosti s vykonaným Dielom a poskytnúť im všetku potrebnú súčinnosť, a to kedykoľvek počas platnosti a účinnosti tejto Zmluvy, ako v termínoch stanovených pre Objednávateľa v zmluvných vzťahoch s príslušnými orgánmi zapojenými do implementácie fondov Európskej únie, v rámci ktorých si Objednávateľ nárokuje financovanie výdavkov uhradených Zhotoviteľovi, ktoré vznikli s plnením podľa tejto Zmluvy.
	4. Zhotoviteľ sa zaväzuje umožniť výkon finančnej kontroly/auditu/overovania príslušnými oprávnenými osobami uvedenými v nasledujúcom bode a vytvoriť podmienky pre jej výkon v zmysle príslušných platných a účinných právnych predpisov Slovenskej republiky a právnych aktov Európskej únie a ako kontrolovaný subjekt pri výkone kontroly riadne plniť povinnosti, ktoré mu vyplývajú z uvedených predpisov a to počas platnosti a účinnosti tejto Zmluvy, počas platnosti a účinnosti Zmluvy o poskytnutí NFP a najneskôr do 31.12.2029. Uvedená doba sa predĺži v prípade, ak nastanú skutočnosti uvedené v článku 90 Nariadenia Rady (ES) č. 1083/2006 (alebo o obdobné ustanovenie v nariadení Európskeho parlamentu a Rady, ktorým sa zruší nariadenie 1083/2006 pre programové obdobie 2014 – 2020) alebo článku 32 Vykonávacieho Nariadenia Komisie (EÚ) č. 908/2014 o čas trvania týchto skutočností. Zhotoviteľ sa zaväzuje podrobiť sa aj výkonu kontroly poverenými zamestnancami Objednávateľa. Poverení zamestnanci Objednávateľa vykonávajúci kontrolu majú počas celého programového obdobia Operačného programu Integrovaná infraštruktúra prístup ku všetkým obchodným dokumentom Zhotoviteľa súvisiacich s výdavkami a plnením povinností podľa tejto Zmluvy.
	5. Oprávnenými osobami pre účely tohto článku Zmluvy o dielo sú najmä:
		1. Zástupcovia Objednávateľa a nimi poverené osoby
		2. zástupcovia príslušného riadiaceho orgánu a sprostredkovateľského orgánu, prípadne iných relevantných orgánov a nimi poverené osoby,
		3. Najvyšší kontrolný úrad SR, Úrad vládneho auditu, OLAF, Certifikačný orgán a nimi poverené osoby,
		4. orgán auditu, jeho spolupracujúce orgány a nimi poverené osoby,
		5. splnomocnení zástupcovia Európskej Komisie a Európskeho dvora audítorov,
		6. orgán zabezpečujúci ochranu finančných záujmov EÚ,
		7. osoby prizvané alebo poverené orgánmi uvedenými v písm. a) až f) v súlade s príslušnými právnymi predpismi Slovenskej republiky a Európskej únie,
		8. vecne príslušná autorita v zmysle Zákona o KB.
	6. Zhotoviteľ berie na vedomie, že sprostredkovateľský orgán operačného programu Integrovaná infraštruktúra prioritná os 7 Informačná spoločnosť pre programové obdobie 2014 – 2020 (ďalej len „**sprostredkovateľský orgán**“) je pri vykonávaní administratívnej finančnej kontroly v nevyhnutnom rozsahu oprávnený od Objednávateľa alebo od osoby, ktorá je vo vzťahu k finančnej operácii alebo jej časti Zhotoviteľom výkonov, prác alebo služieb alebo akejkoľvek inej osoby, ktorá má informácie, doklady alebo iné podklady, ktoré sú potrebné pre výkon finančnej kontroly, ak ich poskytnutiu nebráni osobitný predpis (ďalej aj „**tretia osoba**“):
		1. vyžadovať a odoberať, v určenej lehote originály alebo úradne osvedčené kópie dokladov, písomností, záznamy dát na pamäťových médiách prostriedkov výpočtovej techniky, ich výpisov, výstupov, vyjadrenia, informácie, dokumenty a iné podklady súvisiace s administratívnou finančnou kontrolou alebo finančnou kontrolou na mieste;
		2. vyžadovať od tretej osoby súčinnosť v rozsahu oprávnení podľa zákona č. 357/2015 Z. z.;
		3. osoby poverené na výkon kontroly sú oprávnené v nevyhnutnom rozsahu za podmienok ustanovených v osobitných predpisoch okrem oprávnení uvedených v predchádzajúcich písmenách vstupovať do objektu, zariadenia, prevádzky, dopravného prostriedku, na pozemok tretej osoby, alebo vstupovať do obydlia, ak sa používa aj na podnikanie alebo na vykonávanie inej hospodárskej činnosti;
		4. oboznámiť sa pri začatí finančnej kontroly na mieste s bezpečnostnými predpismi, ktoré sa vzťahujú na priestory, v ktorých sa vykonáva finančná kontrola na mieste.
	7. Sprostredkovateľský orgán je pri vykonávaní administratívnej finančnej kontroly podľa zákona č. 357/2015 Z. z. povinný potvrdiť tretej osobe odobratie poskytnutých originálov alebo úradne osvedčených kópií dokladov, písomností, záznamov dát na pamäťových médiách prostriedkov výpočtovej techniky, ich výpisov, výstupov, vyjadrení, informácií, dokumentov a iných podkladov súvisiacich s administratívnou finančnou kontrolou alebo finančnou kontrolou na mieste a zabezpečiť ich riadnu ochranu pred stratou, zničením, poškodením a zneužitím (uvedené potvrdenie sa vydáva, ak sprostredkovateľský orgán žiada o poskytnutie podkladov nad rámec definovaný Zmluvou o poskytnutí NFP); tieto veci sprostredkovateľský orgán vráti bezodkladne tomu, od koho sa vyžiadali, ak nie sú potrebné na konanie podľa zákona č. 301/2005 Z. z. trestný poriadok v znení neskorších predpisov, alebo na iné konanie podľa osobitných predpisov. Zhotoviteľ je povinný zabezpečiť prítomnosť oprávnených osôb zo strany Zhotoviteľa počas vykonávania kontroly u Zhotoviteľa.
	8. Okrem povinností uvedených v tejto Zmluve o dielo je Zhotoviteľ povinný poskytnúť Objednávateľovi primeranú súčinnosť na plnenie predmetu tejto Zmluvy o dielo a to najmä pri:
		1. schvaľovaní programu;
		2. schvaľovaní predbežnej správy;
		3. zabezpečení prístupu k aktuálnym postupom a metodickým usmerneniam Objednávateľa;
		4. zabezpečení prístupu do informačných systémov CEDIS a ITMS v zmysle povinností vyplývajúcich z platných postupov;
		5. plnení záväzkov vyplývajúcich zo Zmluvy o poskytnutí NFP a podmienok pre Operačný program Integrovaná infraštruktúra v rámci prioritnej osi 7 Informačná spoločnosť v rámci programového obdobia 2014 - 2020;
		6. zabezpečení procesu ukončenia EŠIF v rámci programového obdobia 2014 - 2020.
	9. Vykonaním kontroly oprávnenej osoby podľa bodu **26.4 písm**. a) Zmluvy o poskytnutí NFP nie je dotknuté právo riadiaceho orgánu alebo inej oprávnenej osobyna vykonanie novej kontroly/vládneho auditu, a to počas celej doby účinnosti Zmluvy o poskytnutí NFP.
	10. Účastníci tejto Zmluvy o dielo sa zaväzujú, že počas vykonávania Diela podľa tejto Zmluvy o dielo budú navzájom spolupracovať a vyvinú maximálne úsilie a súčinnosť, aby bol jej predmet zrealizovaný v súlade s touto Zmluvou o dielo. Zhotoviteľ je povinný zabezpečiť prijatie nápravných opatrení a definovanie termínov na odstránenie zistených nedostatkov.
	11. V nadväznosti na vyššie uvedené v bode 26.9 tejto Zmluvy sa Zhotoviteľ zaväzuje sledovať a dodržiavať všetky zmeny prijímané orgánmi Európskej únie a orgánmi štátnej správy, verejnej správy a samosprávy realizovať ad hoc konzultácie s Objednávateľom a bez zbytočného odkladu upozorniť Objednávateľa na dôležité skutočnosti vzťahujúce sa na predmet plnenia tejto Zmluvy.
11. BEZPEČNOSŤ VÝVOJA DIELA
	1. Zhotoviteľ sa v súvislosti s plnením predmetu Zmluvy zaväzuje dodržiavať bezpečnostnú politiku Objednávateľa, ďalšie Objednávateľom vydané bezpečnostné smernice a štandardy, požiadavky na bezpečnosť definované **Zákonom o KB**, **Zákonom o ITVS** a **Výnosom o štandardoch pre ISVS** a bezpečnostné požiadavky uvedené v tejto Zmluve, za predpokladu ak ich Objednávateľ uplatňuje a informuje o nich Zhotoviteľa.
	2. Oprávnené osoby a pracovníci Zhotoviteľa, ktorí budú vykonávať pre Objednávateľa činnosti súvisiace s plnením tejto Zmluvy, musia byť poučení o povinnostiach podľa predchádzajúceho bodu a o tomto poučení musí Zhotoviteľ vytvoriť záznam, ktorý bude podpísaný poučenou osobou a osobou, ktorá poučenie vykonala. Za riadne poučenie zodpovedá Zhotoviteľ.
	3. Zhotoviteľ sa zaväzuje zaistiť bezpečnosť a odolnosť dodávaného riešenia voči aktuálne známym typom útokov a pred jeho odovzdaním vykonať testovanie na prítomnosť známych zraniteľností. V prípade zistenia zraniteľností sa Zhotoviteľ zaväzuje tieto zraniteľnosti odstrániť, vykonať opätovné testovanie a zdokumentovaný výsledok testovania odovzdať Objednávateľovi spolu s dodávaným riešením.
	4. Zhotoviteľ sa zaväzuje dodržiavať nasledovné bezpečnostné opatrenia a zásady:
		1. všetky vstupy aplikácií tvoriacich Systém sú kontrolované na valídnosť a sú sanitované;
		2. je zapnutá len nutne potrebná funkcionalita, porty a IP adresy a všetky ostatné sú vypnuté;
		3. v prípade, že je nevyhnutné vykonávať správu Systému na diaľku, je to možné vykonávať výhradne prostredníctvom šifrovaných protokolov;
		4. všetky pôvodné a administrátorské účty sú zdokumentované a majú unikátne prvotné heslo zložené z náhodnej postupnosti aspoň 14 znakov;
		5. Systém disponuje funkcionalitou pre zmenu používateľských a administrátorských mien a hesiel a funkcionalitou vypnutia používateľského účtu;
		6. všetky komponenty dodávaného Diela sú aktuálne a podporované výrobcom a postup pre aktualizácie a aplikáciu záplat je zdokumentovaný a dodržiavaný;
		7. Zhotoviteľ umožní Objednávateľovi vykonať skeny zraniteľností alebo penetračné testy dodávaného riešenia pred jeho finálnym odovzdaním a Zhotoviteľ sa zaväzuje nedostatky zistené týmto testovaním pred odovzdaním riešenia odstrániť.
	5. Dielo musí byť vyvíjané v bezpečnom vývojovom prostredí s použitím nástrojov, ktoré:
		1. musia byť získané legálnym spôsobom z dôveryhodných zdrojov,
		2. musia byť stále podporované výrobcom (t.j. výrobca poskytuje bezpečnostné aktualizácie) nástroja a nesmú byť označené ako zastarané,
		3. musia byť aktualizované minimálne raz za 6 mesiacov a musia byť aplikované bezpečnostné záplaty vydané výrobcom nástroja.
	6. Vo vývojovom prostredí (vývojárske nástroje a podporné informačné systémy vrátane použitých knižníc tretích strán), v ktorom bude vyvíjané Dielo, musia byť implementované tieto opatrenia:
		1. Musia byť implementované príslušné opatrenia na zabezpečenie integrity vyvíjaného Diela na základe najvyššej požadovanej úrovne ochrany dôvernosti, integrity a dostupnosti informácií, ktoré budú spracovávané vo vyvíjanom riešení.
		2. Ak samotné vyvíjané Dielo obsahuje informácie, ktoré je potrebné chrániť z hľadiska dôvernosti (napr. prihlasovacie údaje k databázam), musia byť vo vývojovom prostredí implementované opatrenia na zaistenie dôvernosti na základe požadovanej úrovne ochrany dôvernosti týchto údajov.
	7. Pri implementácii by mali byť použité dôveryhodné (a zároveň široko rozšírené) frameworky / knižnice, ktoré kladú dôraz na bezpečnosť a predchádzanie bežným programátorským chybám a zároveň často a rýchlo zverejňujú opravy bezpečnostných chýb (napr. knižnice a komponenty dodané tretími stranami; systémy, na ktorých bude Dielo postavené alebo ktoré bude využívať pri svojej prevádzke).
	8. V prípade, že implementované Dielo potrebuje spracovávať dôverné údaje (napr. osobné údaje), počas vývoja aj testovania musia byť použité anonymizované, resp. fiktívne údaje.
	9. Pri písaní zdrojového kódu Diela musí byť použitý systém na verzionovanie (umožňujúci sledovanie zmien v jednotlivých verziách), pričom:
		1. jednotlivé zmeny (commity) budú digitálne podpísané privátnym kľúčom autora daného commitu,
		2. commity budú mať zmysluplné popisy,
		3. bude implementovaná automatická kontrola zdrojového kódu na prítomnosť chýb a testovanie po každom commite.
	10. Zhotoviteľ nesmie používať funkcie/volania/nástroje, ktoré sú podľa ich dokumentácie v súčasnej dobe zastarané (angl. deprecated) alebo nebezpečné (angl. unsafe) a mali by byť nahradené odporúčanými alternatívami.
	11. Počas vývoja riešenia musia byť povolené všetky bezpečnostné vlastnosti použitých nástrojov, najmä však:
		1. zapnuté všetky varovania a ochrany vývojových nástrojov (napr. stack protection, DEP, PIE, nonexecutable stack),
		2. varovania vývojového prostredia,
	12. Všetky varovania z predchádzajúceho bodu musia byť bez zbytočného odkladu opravené.
	13. Počas vývoja musí byť vedená vývojárska dokumentácia:
		1. dokumentácia musí obsahovať bližší popis kľúčových častí riešenia až na prípadné výnimky chránené obchodným tajomstvom; tieto výnimky však musia byť zaznamenané v dokumentácii,
		2. v dokumentácii musí byť zaznamenaná každá zmena oproti pôvodnej špecifkácií a jej dôvody a každá takáto zmena musí byť schválená Objednávateľom.
	14. Dokumentácia aj zdrojové kódy riešenia musia byť odovzdané Objednávateľovi spolu so samotným Dielom.
	15. Pokiaľ je súčasťou riešenia aj databáza obsahujúca dôverné údaje:
		1. autentifkačné údaje musia byť uložené iba v podobe osolených hashov (salted hash), pričom použitá hashovacia funkcia by mala byť minimálne sha256,
		2. dôverné údaje (adresy, čísla platobných kariet, čísla občianskych preukazov, informácie o zdravotnom stave, údaje klasifikované klasifikačným stuňom chránené alebo vysoko chranené alebo ekvivalenty) musia byť uložené v šifrovanej podobe,
		3. ostatné osobné údaje nesmú byť ukladané v čistej podobe, ale musia byť chránené šifrovaním, pričom je možné použiť aj niektoré „Format-Preserving Encryption“ algoritmy .
	16. Musí byť implementované logovanie a logy by mali zaznamenávať minimálne:
		1. prihlásenie a odhlásenie (úspešné aj neúspešné),
		2. vytvorenie, modifkáciu alebo zmazanie používateľa alebo skupiny (úspešné aj neúspešné)
		3. pokusy pristúpiť k citlivým údajom (údaje klasifkované hornými dvomi klasifkačnými stupňami v rámci organizácie) (úspešné aj neúspešné)
		4. pokusy o kritické operácie (úspešné aj neúspešné).
	17. Logy musia byť centrálne ukladané a archivované minimálne 6 mesiacov po skončení záručnej doby Diela.
	18. Riešenie musí podporovať aj logovanie vo formáte syslog a musí podporovať preposielanie týchto logov na externý syslog server.
	19. Po ukončení vývoja musí prejsť aplikácia testovaním a verifkáciou:
		1. Zhotoviteľ musí overiť aspoň pomocou automatizovaných nástrojov štandardné zraniteľnosti. Malo by prebehnúť minimálne testovanie vstupov (fuzzing) a kontrola práce s pamäťou (memory leaky, memory corruption).
		2. Zhotoviteľ musí zabezpečiť realizáciu opatrení vyplývajúcich z analýzy rizík vypracovanej v rámci Cieľového konceptu.
		3. Zhotoviteľ musí zabezpečiť penetračné testovanie externou organizáciou.
		4. Zraniteľnosti a problémy zistené na základe testovania musia byť Zhotoviteľom odstránené a ich oprava musí byť potvrdená opakovaným testovaním, a to pred odovzdaním a prevzatím Diela podľa čl. 7.
	20. Hotové Dielo s odstránenými nájdenými zraniteľnosťami musí byť nasadené v prostredí zabezpečenom na základe odporúčaní v kapitolách o zabezpečení služieb a infraštruktúry v Metodike zabezpečenia.
	21. Musí byť zabezpečené pravidelné monitorovanie nových zraniteľností jednotlivých (najmä externých) súčastí riešenia a pravidelné aplikovanie bezpečnostných záplat vydaných vývojármi, resp. tretími stranami.
	22. Kontrola vykonaných opatrení sa vykonáva dvoma spôsobmi:
		1. pri odovzdávaní projektu na mieste dohodnutom medzi Objednávateľom a Zhotoviteľom,
		2. počas implementácie projektu na mieste, kde prebieha vývoj riešenia.
	23. Kontrola pri odovzdávaní Diela pozostáva z:
		1. kontroly projektovej dokumentácie obsahujúcej minimálne návrh Diela s popisom jednotlivých súčastí (Cieľový koncept), vývojársku dokumentáciu a dokumentáciu pre používateľov a správcov,
		2. kontroly analýzy rizík a implementácie navrhnutých opatrení,
		3. kontroly verzionovanej histórie vývoja Diela pozostávajúcej minimálne z kontroly podpísaných commitov a z kontroly, či zmeny vykonané v danom commite súvisia s jeho popisom,
		4. kontroly zdrojových kódov na použité zastarané/nebezpečné funkcie,
		5. kontroly formátu citlivých údajov v databáze,
		6. kontroly výsledkov testovania implementovaného riešenia.
	24. Kontrola počas implementácie Diela na mieste, kde prebieha vývoj Diela, pozostáva z:
		1. kontroly použitých vývojárskych nástrojov, ich pôvodu, legálnosti a aktuálnosti,
		2. kontroly implementovaných opatrení na zabezpečenie integrity vyvíjaného Diela, prípadne aj jeho dôvernosti,
		3. kontroly anonymizácie použitých testovacích údajov počas implementácie Diela,
		4. kontroly zapnutých bezpečnostných vlastností použitých nástrojov (varovania, ochrany),

Kontrolu bude vykonávať osoba, ktorá je dostatočne technicky zdatná a má minimálne 5 rokov praxe v IT odbore, je bezúhonná a nezávislá.

1. UKONČENIE ZMLUVY
	1. Táto Zmluva o dielo zaniká:
		1. uplynutím doby, na ktorú bola uzavretá,
		2. písomnou dohodou Zmluvných strán,
		3. odstúpením od Zmluvy o dielo,
		4. výpoveďou zo strany Objednávateľa bez uvedenia dôvodu so **6-mesačnou** výpovednou lehotou, pričom výpovedná lehota začína plynúť prvým dňom mesiaca nasledujúceho po mesiaci, v ktorom bola doručená výpoveď Zhotoviteľovi.
	2. Pokiaľ bude táto Zmluva o dielo predčasne ukončená dohodou zmluvných strán, tvorí stanovenie spôsobu vysporiadania vzťahov vzniknutých na základe tejto Zmluvy o dielo podstatnú náležitosť dohody o ukončení účinnosti tejto Zmluvy o dielo. V rámci tejto dohody sa vysporiada aj prevedie licencií k ododvzdaným častiam Diela alebo Dielu celému a jeho súčastí v súlade **s čl. 12 Zmluvy o dielo,** pričom Zhotoviteľ zabezpečí schopnosť plynulý prevod všetkych práv z Diela alebo jeho časti na iný subjekt.
	3. Odstúpiť od Zmluvy o dielo je možné iba z dôvodov podstatného porušenia zmluvných povinností zo strany tej Zmluvnej strany, ktorej to umožňuje zákon alebo táto Zmluva o dielo a výlučne z dôvodov stanovených v tejto Zmluve o dielo alebo v zákone, najmä v zmysle § 19 ods. 3 ZVO alebo § 15 ods. 1 Zákona o registri partnerov verejného sektora, na základe písomného oznámenia, v ktorom musí Zmluvná strana, ktorá odstupuje od Zmluvy o dielo, presne vymedziť dôvody odstúpenia. Účinky odstúpenia sa riadia príslušnými ustanoveniami Obchodného zákonníka.
	4. V prípade nepodstatného porušenia Zmluvy o dielo, t.j. všetky prípady porušenia Zmluvy o dielo, ktoré nie sú podstatným porušením, je Zmluvná strana povinná odstrániť protiprávny stav v lehote určenej druhou Zmluvnou stranou. Za predpokladu, že protiprávny stav (spočívajúci v porušení Zmuvy o dielo) Zmluvná strana neodstráni ani v dodatočnej lehote, vzniká druhej Zmluvnej strane nárok na odstúpenie od Zmluvy o dielo.
	5. Skončenie tejto Zmluvy o dielo sa nedotýka nároku na náhradu škody vzniknutej porušením tejto Zmluvy o dielo, nároku na zaplatenie zmluvnej pokuty a ďalej ustanovení, ktoré vzhľadom na svoju povahu majú trvať aj po ukončení Zmluvy o dielo, najmä ustanovenia o povinnosti mlčanlivosti, komunikácii a riešení sporov.
	6. Odstúpením od Zmluvy o dielo nie sú dotknuté práva a povinnosti Zmluvných strán ohľadne plnení Zhotoviteľa, ktoré boli do momentu odstúpenia Zhotoviteľom riadne a včas zhotovené a odovzdané a Objednávateľom riadne prevzaté (akceptované). V prípade odstúpenia od Zmluvy o dielo si Zmluvné strany ponechajú plnenia akceptované do momentu odstúpenia od Zmluvy o dielo, ktoré boli vykonané v súlade s podmienkami uvedenými v tejto Zmluve o dielo a jej prílohách.
2. ZÁVEREČNÉ USTANOVENIA
	1. Táto Zmluva nadobúda platnosť dňom jej podpisu oboma Zmluvnými stranami a účinnosť v deň nasledujúci po zverejnení Zmluvy v Centrálnom registri zmlúv v súlade s ustanovením § 47a Občianskeho zákonníka a § 5a Zákona o slobodnom prístupe k informáciám.
	2. Zmluva sa uzatvára na dobu určitú, a to do dňa odozvdania Diela, ku ktorému dôjde podpísaním Záverečného akceptačného protokolu. Zároveň po odovzdaní diela Objednávateľ uzatvorí so Zhotoviteľom Servisnú zmluvu.
	3. Ustanovenia tejto Zmluvy o dielo predstavujúce obchodné tajomstvo Zhotoviteľa a ktoré sa netýkajú priamo nakladania s verejnými prostriedkami, ustanovenia týkajúce sa ochrany utajovaných skutočností, ako i technické predlohy, návody, výkresy, projektové dokumentácie, modely, spôsob výpočtu jednotkových cien a vzory (§ 5a ods. 4 Zákona o slobodnom prístupe k informáciám), sa nezverejňujú a sú účinné aj bez ich zverejnenia. Zmluvné strany sa dohodli na nasledujúcom zozname ustanovení a príloh Zmluvy, ktoré sú vylúčené zo zverejnenia na základe dôvodov špecifikovaných v predchádzajúcej vete: .
	4. Ak v priebehu zmluvného vzťahu zmení Zhotoviteľ názov/obchodné meno, prípadne dôjde k jeho rozdeleniu, zlúčeniu, splynutiu alebo úpadku, je povinný o tejto skutočnosti bezodkladne písomne informovať Objednávateľa, spolu s uvedením, ako prechádzajú práva a záväzky z tejto Zmluvy o dielo na jeho právneho nástupcu. Objednávateľ uzavrie s právnym nástupcom dodatok k tejto Zmluve o dielov zmysle príslušných ustanovení ZVO.
	5. Zmluvné strany sa dohodli, že vzťahy neupravené touto Zmluvou sa riadia príslušnými ustanoveniami Obchodného zákonníka a Autorského zákona v platnom a účinnom znení a právnym poriadkom Slovenskej republiky. Rozhodným právom na účely prejednania a rozhodnutia sporov, ktoré vzniknú z tejto Zmluvy alebo v súvislosti s ňou je právo Slovenskej republiky.
	6. V prípade vzniku sporu z tejto Zmluvy alebo v súvislosti s ňou sa Zmluvné strany zaväzujú vyvinúť maximálne úsilie na vyriešenie takéhoto sporu primárne vzájomnou dohodou a zmierom a v prípade neúspechu sú na prejednanie a rozhodnutie sporov príslušné súdy Slovenskej republiky.
	7. Neoddeliteľnou súčasťou tejto Zmluvy sú nasledovné prílohy:
		1. **Príloha č. 1:** Špecifikácia Diela. Štandardy pre dodávku (štandardy pre metodiku riadenia projektu, štandardy pre testovanie, štandardy pre dokumentáciu, štandardy pre systém riadenia kvality)
		2. **Príloha č. 2:** Doba plnenia Diela, časový harmonogram, súčinnosť Objednávateľa
		3. **Príloha č. 3:** Rozpočet a harmonogram fakturačných míľnikov
		4. **Príloha č. 4:** Zoznam subdodávateľov
		5. **Príloha č. 5:** Kategorizácia vád, lehoty na ich odstránenie, podmienky záručného servisu.
	8. Táto Zmluva je vyhotovená v štyroch (4) vyhotoveniach s platnosťou originálu, z toho dve (2) z pre Objednávateľa a dve (2) pre Zhotoviteľa.
	9. Zmluvné strany týmto vyhlasujú, že obsah Zmluvy im je známy, predstavuje ich vlastnú slobodnú a vážnu vôľu, je vyhotovený v správnej forme, a že tomuto obsahu aj právnym dôsledkom porozumeli a súhlasia s nimi, na znak čoho pripájajú svoje vlastnoručné podpisy.

*[PODPISY NA NASLEDUJÚCEJ STRANE]*

V Bratislave dňa \_\_.\_\_.\_\_\_\_

|  |  |
| --- | --- |
| **Objednávateľ:** | **Zhotoviteľ:** |
| \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ |
| Meno:Funkcia: | Meno:Funkcia: |

## **Príloha č. 1 - Špecifikácia Diela. Štandardy pre dodávku (štandardy pre metodiku riadenia projektu, štandardy pre testovanie, štandardy pre dokumentáciu, štandardy pre systém riadenia kvality)**

## *Nápoveda k obsahu zadania:*

## *Požadujeme každú kapitolu špecifikácie diela previazať odkazom na Štúdiu uskutočniteľnosti k projektu*

## *Požadujeme informácie / požiadavky do „opisu predmetu zákazky diela“ vpisovať v štruktúrovanej a ľahko dohľadateľnej / identifikovateľnej forme (používajte štruktúrované – napr. aj ako formu checklistu)*

## *Opis predmetu zákazky diela by mal štandardne obsahovať:*

## *Časť 1) PROCESY*

## *Identifikovaní vlastníci procesov*

## *Identifikovaní vlastníci dát, databáz a referenčných údajov)*

## *Vizuálne mapovanie a popis End-To-End (biznis a IT) procesov, ktoré sa vzťahujú na dodávaný IS*

## *Atď*

## *Časť 2) FUNKČNA ŠPECIFIKÁCIA*

## *Užívateľské požiadavky*

## *Procesné požadavky*

## *Reportingové požiadavky IS*

## *Kapacitné požiadavky (na biznis proces)*

## *Kapacitné požiadavky (na IS)*

## *Bezpečnostné požiadavky*

## *Prevádzkové požiadavky*

## *Atď*

## *Časť 3) TECHNICKÁ ŠPECIFIKÁCIA*

## *Náčrt architektúry riešenia*

## *Autentifikácia a autorizácia*

## *Návrh aplikačných rolí*

## *Návrh infraštruktúry*

## *Návrh spôsobu výmeny dát a komunikácie IS (doplniť informáciu na ktoré referenčné dtb bude riešenie napojené*

## *Zoznam integráci a interfejsov (aj vizuálny popis/mapovanie)*

## *Zoznam koncových biznis služieb*

## *Atď*

## *Časť 4) DOKUMENTÁCIA*

## *Štrutúrovaný zoznam požadovanej riadiacej / projektovej dokumentácie – manažérske produkty (v zmysle metodík)*

## *Štrutúrovaný zoznam požadovanej produktovej / užívateteľskej dokumentácie – špecializované produkty (v zmysle metodík)*

## *Atď*

## *../07_VYHLASKA%20k%20ZoITVS%20vs.%20PRILOHA%20c4%20k%20VYNOSU/OBRAZOK%20c_1%20-%20Fazy%20projektoveho%20riadenia_20190616.xlsx.pdf*

*Poznámka - v časti 2)* ***Funkčná špecifikácia****, doporučujeme zohľadniť:*

1. *V požiadavkách na bezpečnosť a pravidlá vývoja a riadenie prostredí, doporučujeme zohľadniť:*
* ***Metodiku pre systematické zabezpečenie organizácií verejnej správy*** *v oblasti informačnej bezpečnosti (dostupná na* [*https://www.csirt.gov.sk/doc/MetodikaZabezpeceniaIKT\_v2.0.pdf*](https://www.csirt.gov.sk/doc/MetodikaZabezpeceniaIKT_v2.0.pdf)*, ďalej len „****Metodika zabezpečenia****“) resp. metodika, ktorá ju nahradí*

*Poznámka - v časti 3)* ***Technická špecifikácia – Návrh aplikačnej a infraštruktúrnej architektúry*** *doporučujeme zohľadniť:*

*V požiadavkách pre časť* ***„využívanie služieb vládneho cloudu“*** *doporučujeme zohľadniť:*

* *Návrh aplikačnej a infraštruktúrnej architektúry v plnej miere zohľadňuje skutočnosť, že sú poskytované len služby uvedené v katalógu služieb Vládneho cloudu.*
* *Zoznam požiadaviek na služby vládneho cloudu* ***sú v plnej miere kompatibilné s aktuálnou verziou katalógu služieb*** *vypublikovanej na* [*https://www.sk.cloud*](https://www.sk.cloud) *alebo na* [*https://www.vicepremier.gov.sk/sekcie/informatizacia/egovernment/vladny-cloud/katalog-cloudovych-sluzieb/index.html*](https://www.vicepremier.gov.sk/sekcie/informatizacia/egovernment/vladny-cloud/katalog-cloudovych-sluzieb/index.html)
* *Požiadavky na služby vládneho cloudu doporučujeme mať ešte pred vyhlásením VO a následným spustením procesu migrácie – odkomunikované / odsúhlasené s prevádzkovateľom vládneho cloudu (MVSR)*

*V požiadavkách pre časť* ***„využitia referenčných údajov a napojenie na referenčné registre“*** *doporučujeme zohľadniť:*

* *Návrh aplikačnej a infraštruktúrnej architektúry v plnej miere zohľadňuje skutočnosť, že sú použité všetky údaje, ktoré sú aktuálne vyhlásené za referenčné a voči ktorým platí podľa* ***zákona o e-Governmente*** *povinnosť referencovania sa (viď. §52). Sú vypublikované tu* [*https://metais.vicepremier.gov.sk/refregisters/list?page=1&count=20*](https://metais.vicepremier.gov.sk/refregisters/list?page=1&count=20)
* *K referenčným údajom sa viaže povinnosť orgánov verejnej moci (OVM) využívať a poskytovať pri elektronickej komunikácii (viď. §10 ods. 2 e-Gov zákona) tieto údaje prostredníctvom „Modulu procesnej integrácie a integrácie údajov (jeho časti IS CSRÚ)“.  Tento modul (viď. §10 ods. 11 e-Gov zákona) slúži o.i. na integráciu údajov, synchronizáciu údajov pri referencovaní a pri výmene údajov s referenčnými registrami a základnými číselníkmi.*
* *Povinnosti a postupy vzťahujúce sa k referenčným údajom sú detailne popísané v Metodickom usmernení ÚPVII zverejnenom na* [*https://datalab.digital/referencne-udaje/*](https://datalab.digital/referencne-udaje/) *alebo* [*https://datalab.digital/dokumenty/*](https://datalab.digital/dokumenty/)

*V požiadavkách na* ***UX dizajn*** *(front-end a back-end vizual) doporučujeme zohľadniť:*

* ***Metodiku******Jednotný dizajn manuál elektronických služieb verejnej správy*** *(dostupným na* [*https://www.vicepremier.gov.sk/sekcie/informatizacia/governance-a-standardy/standardy-isvs/jednotny-dizajn-manual-elektornickych-sluzieb-verejnej-spravy/index.html*](https://www.vicepremier.gov.sk/sekcie/informatizacia/governance-a-standardy/standardy-isvs/jednotny-dizajn-manual-elektornickych-sluzieb-verejnej-spravy/index.html)
* [***Metodiku Tvorba používateľsky kvalitných digitálnych služieb verejnej správy***](https://www.vicepremier.gov.sk/wp-content/uploads/2019/04/Metodika-Tvorba-pou%C5%BE%C3%ADvate%C4%BEsky-kvalitn%C3%BDch-digit%C3%A1lnych-slu%C5%BEieb-verejnej-spr%C3%A1vy.pdf)***:*** [*https://www.vicepremier.gov.sk/sekcie/oddelenie-behavioralnych-inovacii/index.html*](https://www.vicepremier.gov.sk/sekcie/oddelenie-behavioralnych-inovacii/index.html)

*V požiadavkách na* ***riadenie kvality a dokumentačné výstupy projektu****, doporučujeme zohľadniť:*

* ***Výnos o štandardoch****, najmä* ***Príloha č.4*** *(dostupné na* [*https://www.vicepremier.gov.sk/wp-content/uploads/2018/12/konsolidovane-znenievynos-o-standardoch-novela-3112018-ilovepdf-compressed.pdf*](https://www.vicepremier.gov.sk/wp-content/uploads/2018/12/konsolidovane-znenievynos-o-standardoch-novela-3112018-ilovepdf-compressed.pdf)*) resp. legislatíva, ktorá ju nahradí (napr. Vyhláška k Zákonu o ITVS)*
* ***Metodiku riadenia QAMPR*** *(dostupná na* [*https://www.vicepremier.gov.sk/sekcie/informatizacia/riadenie-kvality-qa/riadenie-kvality-qa/index.html*](https://www.vicepremier.gov.sk/sekcie/informatizacia/riadenie-kvality-qa/riadenie-kvality-qa/index.html)*), resp. metodika, ktorá ju nahradí*

*V požiadavkách na* ***bezpečnosť a pravidlá vývoja a riadenie prostredí****, doporučujeme zohľadniť:*

* ***Metodiku pre systematické zabezpečenie organizácií verejnej správy*** *v oblasti informačnej bezpečnosti (dostupná na* [*https://www.csirt.gov.sk/doc/MetodikaZabezpeceniaIKT\_v2.0.pdf*](https://www.csirt.gov.sk/doc/MetodikaZabezpeceniaIKT_v2.0.pdf)*, ďalej len „****Metodika zabezpečenia****“)*

*V požiadavkách na* ***rozhrania a integrácie****, doporučujeme zohľadniť:*

* *Požiadavky pre časť „****využitia otvorených údajov****“*
* *Používanie registrovaných jednotných referencovateľných identifikátorov „URI“*
* *Požiadavky pre časť „****Centrálne komponenty****“*
* *Požiadavky pre časť „****Spoločné moduly UPVS****“*
* *Požiadavky pre časť „****aplikačné služby na externú integráciu****“*
* *Požiadavky pre časť „****Napojenie na API Gateway****“ (volanie backendových služieb výlučne cez API Gateway, jednotné pripojenie a interakcia prístupových miest, frontendov cez ISVS prevádzkovateľa NASES)*
* *Požiadavky pre časť „****Moje dáta****“*

*Poznámka - v časti 4****) Dokumentácia******-*** *doporučujeme zohľadniť:*

1. *V požiadavkách na riadenie kvality (výstupy projektu) doporučujeme zohľadniť:*
* ***Metodiku riadenia QAMPR*** *(dostupná na* [*https://www.vicepremier.gov.sk/sekcie/informatizacia/riadenie-kvality-qa/riadenie-kvality-qa/index.html*](https://www.vicepremier.gov.sk/sekcie/informatizacia/riadenie-kvality-qa/riadenie-kvality-qa/index.html) *), resp. metodika, ktorá ju nahradí*
* ***Výnos o štandardoch****, najmä* ***Príloha č.4*** *(dostupným na* [*https://www.vicepremier.gov.sk/wp-content/uploads/2018/12/konsolidovane-znenievynos-o-standardoch-novela-3112018-ilovepdf-compressed.pdf*](https://www.vicepremier.gov.sk/wp-content/uploads/2018/12/konsolidovane-znenievynos-o-standardoch-novela-3112018-ilovepdf-compressed.pdf)*) resp. legislatívou, ktorá Výnos nahradí.*

## **Príloha č. 2 - Doba plnenia Diela, časový harmonogram, súčinnosť Objednávateľa**

## **Príloha č. 3 - Rozpočet a harmonogram fakturačných míľnikov**

## *Nápoveda k harmonogramu a fakturačným mílnikom:*

## *Fakturačné míľníky sa posudzujú pri každom projekte individuálne podľa harmonogramu projektu, charakter výstupov (moduly, etapy, agilný vývoj,....), rozpočet projektu.*

## *Požiadavka a preferencia SO OPII je – minimalizovať počet ucelených funkčných fakturačných míľnikov za prijímateľa projektu, vplývajúce na míľniky partnera projektu.*

|  |  |  |  |
| --- | --- | --- | --- |
|  | **Aktivita** | **Začiatok aktivity** | **Koniec aktivity** |
| **Hlavné****aktivity** | Analýza a dizajn | MM/YYYY | MM/YYYY |
| Implementácia | MM/YYYY | MM/YYYY |
| Testovanie | MM/YYYY | MM/YYYY |
| Nasadenie | MM/YYYY | MM/YYYY |
| Nákup HW a krabicového softvéru | MM/YYYY | MM/YYYY |
| **Podporné****aktivity** | Riadenie projektu | MM/YYYY | MM/YYYY |
| Publicita | MM/YYYY | MM/YYYY |

|  |  |  |
| --- | --- | --- |
| **Fakturačné míľniky:** |  |  |
| **Poradové číslo fakturačného celku** | **Obsah fakturačného celku** (príslušný modul a pod.) | **Poradové číslo vydania**(Realeas) | **Aktivita**(etapa projektu) | **Fakturačný míľnik** |
| **1.** | Detailná funkčná špecifikácia diela |   | Analýza a dizajn | MM/YYYY |
| Riadenie projektu za obdobie **XX** |   | Riadenie projektu |
| **2.** | Modul č. **1** |   | Implementácia | MM/YYYY |
| Modul č. **2** |   | Implementácia |
| Modul č. **"n"** |   | Implementácia |
| Modul č. **1** |   | Testovanie |
| Modul č. **2** |   | Testovanie |
| Modul č. **"n"** |   | Testovanie |
| Riadenie projektu za obdobie **XX** |   | Riadenie projektu |
| **3.** | Modul č. **xy** |   | Implementácia | MM/YYYY |
| Modul č. **xy** |   | Implementácia |
| **Modul č. "n"** |   | Implementácia |
| Modul č. **xy** |   | Testovanie |
| Modul č. **xy** |   | Testovanie |
| **Modul č. "n"** |   | Testovanie |
| HW a SW predmetu zákazky |   | Nákup HW a krabicového softvéru |
| Riadenie projektu za obdobie **XX** |   | Riadenie projektu |
| Publicita projektu |   | Publicita |
| **4.** | Obsah zvyšnej časti aktivity Testovanie |   | Testovanie | MM/YYYY |
| **5.** | Celá aktivita Nasadenie |   | Nasadenie | MM/YYYY |
| Zvyšok DFŠ, prípadne časť aktivity Testovanie - podľa toho, čo bude obsahom 20% "zádržného" (vzhľadom na to je potrebné upraviť aj trvania jednotlivých aktivít). |   | Analýza a dizajn |
| Riadenie projektu za obdobie **XX** |   | Riadenie projektu |
| Publicita projektu |   | Publicita |

## *Pozn. č. 1: Akceptáciu a fakturáciu podporných aktivít projektu požaduje SO UPVII prispôsobiť fakturačným míľnikom za hlavné aktivity. T. z. predkladať výdavky za podporné aktivity v ŽoP spolu s hlavnými aktivitami.*

## *Pozn. č. 2: Fakturačné míľniky za QA žiadame nastaviť max. 2x za rok - tieto pôjdu v osobitných ŽoP za partnera projektu, nakoľko výdavky za partnera sa nemôžu spájať do jednej ŽoP s výdavkami hlavného partnera.*

## **Príloha č. 4 – Zoznam subdodávateľov**

## **Príloha č. 5 – Kategorizácia vád, lehoty na ich odstránenie, podmienky záručného servisu**

***TEXT pre inšpiráciu – vyberte si pre vás potrebné:***

### *Definícia typov problémov a kvalitatívnych požiadaviek*

### *Definícia typov problémov a kvalitatívnych požiadaviek*

***Požadované SLA na služby systémovej a aplikačnej podpory – servisné služby vzťahujúce sa na produkčné a testovacie prostredie IS***

***Úrovne podpory používateľov:***

*Help Desk bude realizovaný cez 3 úrovne podpory, s nasledujúcim označením:*

* ***L1 podpory IS*** *(Level 1, priamy kontakt zákazníka) - jednotný kontaktný bod verejného obstarávateľa – IS Solution manager, ktorý je v správe verejného obstarávateľa a v prípade jeho nedostupnosti Centrum podpory používateľov (zabezpečuje prevádzkovateľ IS a DataCentrum).*
* ***L2 podpory IS*** *(Level 2, postúpenie požiadaviek od L1) - vybraná skupina garantov, so znalosťou IS (zabezpečuje prevádzkovateľ IS – verejný obstarávateľ).*
* ***L3 podpory IS*** *(Level 3, postúpenie požiadaviek od L2) - na základe zmluvy o podpore IS (zabezpečuje úspešný uchádzač).*

***Definícia:***

***Podpora L1 (podpora 1. stupňa)*** *- začiatočná úroveň podpory, ktorá je zodpovedná za riešenie základných problémov a požiadaviek koncových užívateľov a ďalšie služby vyžadujúce základnú úroveň technickej podpory. Základnou funkciou podpory 1. stupňa je zhromaždiť informácie, previesť základnú analýzu a určiť príčinu problému a jeho klasifikáciu. Typicky sú v úrovni L1 riešené priamočiare a jednoduché problémy a základné diagnostiky, overenie dostupnosti jednotlivých vrstiev infraštruktúry (sieťové, operačné, vizualizačné, aplikačné atď.) a základné užívateľské problémy (typicky zabudnutie hesla), overovanie nastavení SW a HW atď.*

***Podpora L2 (podpora 2. stupňa)*** *– riešiteľské tímy s hlbšou technologickou znalosťou danej oblasti. Riešitelia na úrovni Podpory L2 nekomunikujú priamo s koncovým užívateľom, ale sú zodpovední za poskytovanie súčinnosti riešiteľom 1. úrovne podpory pri riešení eskalovaného hlásenia, čo mimo iného obsahuje aj spätnú kontrolu a podrobnejšiu analýzu zistených dát predaných riešiteľom 1. úrovne podpory. Výstupom takejto kontroly môže byť potvrdenie, upresnenie, alebo prehodnotenie hlásenia v závislosti na potrebách Objednávateľa. Primárnym cieľom riešiteľov na úrovni Podpory L2 je dostať Hlásenie čo najskôr pod kontrolu a následne ho vyriešiť - s možnosťou eskalácie na vyššiu úroveň podpory – Podpora L3.*

***Podpora L3 (podpora 3. stupňa)*** *- Podpora 3. stupňa predstavuje najvyššiu úroveň podpory pre riešenie tých najobťiažnejších Hlásení, vrátane prevádzania hĺbkových analýz a riešenie extrémnych prípadov.*

***Pre služby sú definované takéto SLA:***

* *Help Desk je dostupný cez IS Solution manager a pre vybrané skupiny užívateľov cez telefón a email, incidenty sú evidované v IS Solution manager,*
* *Dostupnosť L3 podpory pre IS je 8x5 (8 hodín x 5 dní od 8:00h do 16:00h počas pracovných dní),*

***Riešenie incidentov – SLA parametre***

*Za incident je považovaná chyba IS, t.j. správanie sa v rozpore s prevádzkovou a používateľskou dokumentáciou IS. Za incident nie je považovaná chyba, ktorá nastala mimo prostredia IS napr. výpadok poskytovania konkrétnej služby Vládneho cloudu alebo komunikačnej infraštruktúry.*

* *Označenie naliehavosti incidentu:*

|  |  |  |
| --- | --- | --- |
| ***Označenie naliehavosti incidentu*** | ***Závažnosť incidentu*** | ***Popis naliehavosti incidentu*** |
| ***A*** | ***Kritická*** | *Kritické chyby, ktoré spôsobia úplné zlyhanie systému ako celku a nie je možné používať ani jednu jeho časť, nie je možné poskytnúť požadovaný výstup z IS.* |
| ***B*** | ***Vysoká*** | *Chyby a nedostatky, ktoré zapríčinia čiastočné zlyhanie systému a neumožňuje používať časť systému.* |
| ***C*** | ***Stredná*** | *Chyby a nedostatky, ktoré spôsobia čiastočné obmedzenia používania systému.*  |
| ***D*** | ***Nízka*** | *Kozmetické a drobné chyby.* |

* *možný dopad:*

|  |  |  |
| --- | --- | --- |
| ***Označenie závažnosti incidentu*** |  | ***Popis dopadu*** |
| ***1*** | ***katastrofický*** | *katastrofický dopad, priamy finančný dopad alebo strata dát,*  |
| ***2*** | ***značný*** | *značný dopad alebo strata dát* |
| ***3*** | ***malý*** | *malý dopad alebo strata dát* |

* *Výpočet priority incidentu je kombináciou dopadu a naliehavosti v súlade s best practices ITIL V3 uvedený v nasledovnej matici:*

|  |  |
| --- | --- |
| ***Matica priority incidentov*** | ***Dopad*** |
| ***Katastrofický - 1*** | ***Značný - 2*** | ***Malý - 3*** |
| ***Naliehavosť*** | ***Kritická - A*** | *1* | *2* | *3* |
| ***Vysoká - B*** | *2* | *3* | *3* |
| ***Stredná - C*** | *2* | *3* | *4* |
| ***Nízka - D*** | *3* | *4* | *4* |

***Vyžadované reakčné doby:***

|  |  |  |  |
| --- | --- | --- | --- |
| ***Označenie priority incidentu*** | ***Reakčná doba(1) od nahlásenia incidentu po začiatok riešenia incidentu*** | ***Doba konečného vyriešenia incidentu od nahlásenia incidentu (DKVI) (2)*** | ***Spoľahlivosť (3)****(počet incidentov za mesiac)* |
| ***1*** | *0,5 hod.* | *4 hodín*  | *1* |
| ***2*** | *1 hod.* | *12 hodín* | *2* |
| ***3*** | *1 hod.* | *24 hodín* | *10*  |
| ***4*** | *1 hod.* | *Vyriešené a nasadené v rámci plánovaných releasov* |

* *(1) Reakčná doba je čas medzi nahlásením incidentu verejným obstarávateľom (vrátane užívateľov IS, ktorí nie sú v pracovnoprávnom vzťahu s verejným obstarávateľom) na helpdesk úrovne L3 a jeho prevzatím na riešenie.*
* *(2) DKVI znamená obnovenie štandardnej prevádzky - čas medzi nahlásením incidentu verejným obstarávateľom a vyriešením incidentu úspešným uchádzačom (do doby, kedy je funkčnosť prostredia znovu obnovená v plnom rozsahu). Doba konečného vyriešenia incidentu od nahlásenia incidentu verejným obstarávateľom (DKVI) sa počíta počas celého dňa. Do tejto doby sa nezarátava čas potrebný na nevyhnutnú súčinnosť verejného obstarávateľa, ak je potrebná pre vyriešenie incidentu. V prípade potreby je úspešný uchádzač oprávnený požadovať od verejného obstarávateľa schválenie riešenia incidentu.*
	+ - * *(3) Maximálny počet incidentov za kalendárny mesiac. Každá ďalšia chyba nad stanovený limit spoľahlivosti sa počíta ako začatý deň omeškania bez odstránenia vady alebo incidentu. Duplicitné alebo technicky súvisiace incidenty (zadané v rámci jedného pracovného dňa, počas pracovného času 8 hodín) sú považované ako jeden incident.*
			* *(4) Incidenty nahlásené verejným obstarávateľom úspešnému uchádzačovi v rámci testovacieho prostredia*
1. *Majú prioritu 3 a nižšiu*
2. *Vzťahujú sa výhradne k dostupnosti testovacieho prostredia*
3. *Za incident na testovacom prostredí sa nepovažuje incident vztiahnutý k práve testovanej funkcionalite*

*Vyššie uvedené SLA parametre nebudú použité pre nasledovné služby:*

* *Služby systémovej podpory na požiadanie (nad paušál)*
* *Služby realizácie aplikačných zmien vyplývajúcich z legislatívnych a metodických zmien (nad paušál)*

*Pre tieto služby budú dohodnuté osobitné parametre dodávky.*

### *Požadovaná dostupnosť IS:*

|  |  |  |
| --- | --- | --- |
| ***Popis*** | ***Parameter*** | ***Poznámka*** |
| ***Prevádzkové hodiny*** | *12 hodín* | *od 6:00 hod. - do 18:00 hod. počas pracovných dní* |
| ***Servisné okno*** | *10 hodín* | *od 19:00 hod. - do 5:00 hod. počas pracovných dní* |
| *24 hodín* | *od 00:00 hod. - 23:59 hod. počas dní pracovného pokoja a štátnych sviatkov**Servis a údržba sa bude realizovať mimo pracovného času.* |
| ***Dostupnosť produkčného prostredia IS*** | *98,5%* | * *98,5% z 24/7/365 t.j. max ročný výpadok je 66 hod.*
* *Maximálny mesačný výpadok je 5,5 hodiny.*
* *Vždy sa za takúto dobu považuje čas od 0.00 hod. do 23.59 hod. počas pracovných dní v týždni.*
* *Nedostupnosť IS sa počíta od nahlásenia incidentu Zákazníkom v čase dostupnosti podpory Poskytovateľa (t.j. nahlásenie incidentu na L3 v čase od 6:00 hod. - do 18:00 hod. počas pracovných dní). Do dostupnosti IS nie sú započítavané servisné okná a plánované odstávky IS.*
* *V prípade nedodržania dostupnosti IS bude každý ďalší začatý pracovný deň nedostupnosti braný ako deň omeškania bez odstránenia vady alebo incidentu.*
 |

***TEXT pre inšpiráciu – vyberte si pre vás potrebné:***

# *Dostupnosť (Availability)*

*Čo je Dostupnosť (Availability)*

*Dostupnosť (Availability) znamená, že dáta alebo iné zariadenie sú prístupné v okamihu jej potreby. Vyjadruje sa v percentách dostupného času.*

***Dostupnosť****(****Availability****) je pojem z oblasti riadenia bezpečnosti v organizácii. Dostupnosť znamená, že dáta sú prístupné v okamihu jej potreby. Narušenie dostupnosti sa označuje ako nežiaduce zničenie (destruction) alebo nedostupnosť. Dostupnosť je zvyčajne vyjadrená ako percento času v danom období, obvykle za rok. Orientačný zoznam dostupnosti je uvedený v tabuľke:*

* ***90% dostupnosť****znamená výpadok 36,5 dňa*
* ***95% dostupnosť****znamená výpadok 18,25 dňa*
* ***98% dostupnosť****znamená výpadok 7,30 dňa*
* ***99% dostupnosť****znamená výpadok 3,65 dňa*
* ***99,5% dostupnosť****znamená výpadok 1,83 dňa*
* ***99,8% dostupnosť****znamená výpadok 17,52 hodín*
* ***99,9%****(“****tri deviatky****”)****dostupnosť****znamená výpadok 8,76 hodín*
* ***99,99%****(“****štyri deviatky****”)****dostupnosť****znamená výpadok 52,6 minút*
* ***99,999%****(“****päť deviatok****”)****dostupnosť****znamená výpadok 5,26 minút*
* ***99,9999%****(“****šesť deviatok****”)****dostupnosť****znamená výpadok 31,5 sekúnd*

*Hoci je obvyklé uvádzať dostupnosť v percentách, presnejšie ukazovatele sú vyjadrením doby obnovenia systému a na množstvo dát, o ktoré môžeme prísť:*

* [*RTO (Recovery Time Objective)*](#_RTO_(Recovery_Time)*- doba obnovenia systému, t.j. za ako dlho po výpadku musí byť systém funkčný (pre bližšie info klik na nadpis)*
* [*RPO (Recovery Point Objective)*](#_RPO_(Recovery_Point)*- aké množstvo dát môže byť stratené od vymedzeného okamihu*
* *Recovery Time - čas potrebný k obnove*

***Riešenie dostupnosti v praxi****: Nedostupnosť*[*dát*](https://managementmania.com/sk/data)*je jedným z*[*rizík*](https://managementmania.com/sk/rizika)*, ktorý môže postihnúť každú*[*organizáciu*](https://managementmania.com/sk/organizacia)*. Dostupnosť je jedným s kľúčových požiadaviek na každý dôležitý*[*informačný systém*](https://managementmania.com/sk/informacny-system-information-system)*a vplyv na dostupnosť má mnoho faktorov, napríklad:*

* *Dostupnosť*[*servera*](https://managementmania.com/sk/server)
* *Dostupnosť pripojenie k internetu*
* *Dostupnosť*[*databázy*](https://managementmania.com/sk/databaza)
* *Dostupnosť*[*webových stránok*](https://managementmania.com/sk/webova-stranka-internetova-stranka)

*V prípade, že je časť softvér alebo infraštruktúra zabezpečovaná externe (napr. hosting, webhosting), prenáša sa zodpovednosť za dostupnosť týchto komponentov na dodávateľa. Potom je potrebné mať vhodným spôsobom ošetrenú úroveň dostupnosti, ktorú musí dodávateľ dodržať. Zvyčajne je dostupnosť súčasťou*[*dohody o úrovni poskytovaných služieb (SLA)*](https://managementmania.com/sk/sla-service-level-agreement)*.*

## *RTO (Recovery Time Objective)*

*RTO (Recovery Time Objective) je jeden z ukazovateľov dostupnosti dát. RTO vyjadruje množstvo času potrebné pre obnovenie dát a celého prevádzky nedostupného systému (softvér).*

***Recovery Time Objective****(zvyčajne sa požíva skratka RTO) je jeden z ukazovateľov*[*dostupnosti*](https://managementmania.com/sk/dostupnost-availability)*dát. RTO vyjadruje množstvo času potrebné pre obnovenie*[*dát*](https://managementmania.com/sk/data)*a celej prevádzky nedostupného systému (*[*softvér*](https://managementmania.com/sk/software)*). Môže byť, v závislosti na použitej technológii, vyjadrené v sekundách, hodinách či dňoch.*

***Využitie RTO v praxi****: Ukazovateľ RTO sa z pohľadu zákazníka využíva pre vyjadrenie doby pre obnovu dát. (napr. formou*[*SLA*](https://managementmania.com/sk/sla-service-level-agreement)*). Na druhú stranu poskytovatelia dnes môžu voliť rôzne technológie zálohovanie, respektíve replikovanie dát a dobu obnovy dát znížiť až k nulovému výpadku. Existujúce technológie sa delia zhruba nasledovne:*

* *Tradičné zálohovanie - výpadok a obnova trvá cca hodiny až dni*
* *Asynchrónne replikácie dát - výpadok a obnova v poriadku sekúnd až minút*
* *Synchrónny replikácie dát - nulový výpadok*

## *RPO (Recovery Point Objective)*

*RPO (Recovery Point Objective) je jeden z ukazovateľov dostupnosti dát. RPO vyjadruje, do akého stavu (bodu) v minulosti možno obnoviť dáta.*

***Recovery Point Objective****(zvyčajne sa požíva skratka RPO) je jeden z ukazovateľov*[*dostupnosti*](https://managementmania.com/sk/dostupnost-availability)*dát. RPO vyjadruje, do akého stavu (bodu) v minulosti možno obnoviť*[*dáta*](https://managementmania.com/sk/data)*. Inými slovami množstvo dát, o ktoré môže organizácia prísť.*

***Využitie RPO v praxi****: Ukazovateľ RPO sa z pohľadu zákazníka využíva pre vyjadrenie množstva obnoviteľných dát. (napr. formou*[*SLA*](https://managementmania.com/sk/sla-service-level-agreement)*). Na druhú stranu poskytovatelia dnes môžu voliť rôzne technológie*[*zálohovanie*](https://managementmania.com/sk/zalohovanie-backup)*, respektíve replikovanie dát a bod obnovy dát znížiť až k nulovej strate. Existujúce technológie sa delia zhruba nasledovne:*

* *Tradičné zálohovanie - výpadok a obnova trvá cca hodiny až dni*
* *Asynchrónne replikácie dát - výpadok a obnova v poriadku sekúnd až minút, strata sa blíži k nule*
* *Synchrónny replikácie dát - nulová strata*
1. Ďalej pozri čl. 12 tejto Zmluvy o dielo. [↑](#footnote-ref-2)